text:
राजनीतिक स्वार्थ क लेल नेपाल मे एकटा एहन वर्ग उभरि आयल अछि जे भारत विरोध करबा लेल नेपाली जनता कए उकसा रहल अछि। एहि वर्ग कए नेतृत्व उपराष्टï्रपति परमानंद झा सन लोक करि रहल अछि। जिनकर भारत प्रेम बा हिंदी प्रेम कतहु न कतहु नेपाल मे भारत विरोध कए राष्ट्रवाद क प्रतीक बनेबा मे मदद पहुंचा रहल अछि। दोसर दिस भारत क कूटनीतिकार सेहो मानसिक रूप स नेपालक नेतृत्व कए अलग राष्टï्र क नेतृत्व मानबा लेल तैयार नहि भ रहल छथि। नेपालक राष्टï्राध्यक्ष कए एकटा राज्यक मुख्यमंत्री स बेसी महत्व नहि देबाक गलती भविष्य में भारत लेल गंभीर चिंताक कारण बनत। नेपालक पूर्व प्रधानमंत्री प्रचंड एकर आशंका जता चुकल छथि जे भारत नेपालक आंतरिक मामला मे हिसाब स फाजिल हस्तक्षेप करैत अछि। एतबा धरि जे बांग्लादेश, भूटान आ श्रीलंका तक भारतक एहि तरहक हस्तक्षेप स मुक्त अछि। नेपालक अपन भाषा, नेपाली, मैथिली आदि कए बचेबा लेल हिंदी क विरोध करबा लेल मजबूर भ चुकल नेपाल क संबंध में नेपाल क सद्भावना पार्टी क प्रमुख नेता एवं वाणिज्य मंत्री राजेंद्र महतो स कैल गेल गपशप क अंश।
नई दिल्ली । नेपाल क सद्भावना पार्टी क प्रमुख नेता एवं वाणिज्य मंत्री राजेंद्र महतो एहि प्रवृत्ति कए दुर्भाग्यपूर्ण कहैत छथि, लेकिन एहि पर सेहो जोर दैत छथि जे एहि स भारत कए चिंतित हेबाक जरूरत नहि हुनकर राय मे नेपाल आ भारत क संबंध कहीं अधिक प्रगाढ़ अछि आ भारत विरोधी तत्व दूनू देश क संबंध मे दूरी नहि पैदा करि सकैत छथि। हुनकर अनुसारे नेपाल अपन जमीन पर चल रहल भारत विरोधी गतिविधि कए खत्म करबा पर अडिग अछि। माओवादी एहि मे बाधा नहि बनताह। ओनाओ सत्ता स बाहर हेबाक बाद ओ कमजोर भेला अछि। नेपाल मे आईएसआई क सक्रियता क सवाल पर हुनक कहब अछि जे एहन तत्व क मौजूदगी स इनकार नहि कैल जा सकैत अछि, मुदा सवाल उठैत अछि जे आखिर जखन धरि भारत तमाम एहन तत्व पर लगाम नहि लगा पाबि रहल अछि , तखन फेर इ अपेक्षा केना कैल जा सकैत छैक जे नेपाल ओकरा एक झटका मे काबू करि लेत?
चीन स नेपाल क निकटता क संदर्भ मे ओ साफ कहन्लथि जे चीन भौगोलिक रूप स एतबा दूर अछि जे ओ भारत क स्थान नहि ल सकैत अछि। फेर ओकरा संग भारत जेना सांस्कृतिक संबंध सेहो नहि अछि। राजेंद्र महतो क राय मे नेपाल क भविष्य आ इरादा कए ल कए भारत क जनता शायद एहि लेल सशंकित अछि, किया कि ओ वस्तुस्थिति स अवगत नहि अछि। नेपाली वाणिज्य मंत्री इ महसूस करैत छथि जे भारतीय कए नेपाल क संदर्भ मे अपन भ्रांतियां दूर करबाक आवश्यकता अछि। ओ एहि पर आश्चर्य जतेलथि जे भारत क आम लोके नहि, बल्कि एहि ठामक नीति-नियंता सेहो अक्सर इ पूछैत छथि जे अहां सब नेपाल कहिया गेलहूं? ओ कहलथि जे हम त नेपाल क भूमि पुत्र छी। तखन स ओहि ठाम रहि रहल छी जखन एक राष्ट्र क रूप मे नेपाल अस्तित्व नहि छल।
राजेंद्र महतो क मुताबिक मधेशी समुदाय क बीच कईटा राजनीतिक दल अवश्य सक्रिय अछि, लेकिन संविधान सभा मे ओ समुदाय क हित क लेल एकजुट छथि। चूंकि संविधान सभा क कार्यवाही मे राजनीतिक दल कए व्हिप जारी करबाक अधिकार नहि छैक ताहि लेल हुनका इ विश्वास छैन जे हम सब नव संविधान मे अपन भाषा आ संस्कृति कए संरक्षित करै वाला प्रावधान दर्ज कराबे मे सफल होयब। सुप्रीम कोर्ट क दिस स उपराष्ट्रपति परमानंद झा कए नेपाली भाषा मे फेर स शपथ लेबा लेल कहल गेला पर ओ कहैत छथि जे नव संविधान लिखैत काल हम इ सुनिश्चित करब जे मधेशी समुदाय क लोक अपन भाषा-हिंदी, मैथिली, भोजपुरी आ वेशभूषा मे कतहू कोनो काज करि सकय। ओ कहलथि जे हुनकर वेश भूषा धोती-कुर्ता छैन आ संविधान सभा मे हम सब हिंदी में बजैत छी। ओ उम्मीद जेतेलथि जे नव संविधान क अमल क संग मधेशी आ अन्य समुदाय क संग भ रहल भेदभाव क सिलसिला सेहो समाप्त होयत। हुनक कहब अछि जे नेपाल क सेना मे 93 हजार सैनिक अछि, मुदा मधेशी समुदाय क जवान एक फीसदी नहि अछि। ओ स्पष्ट केलथि जे नेपाल मे वंचित समुदाय क लेल आरक्षण सरीखी कोनो व्यवस्था कए अपनेबाक बजाय सब कए समावेशी उत्थान पर बल देल जा रहल अछि। हिनकर अनुसारे संविधान सभा क समक्ष यदि कोनो पेचीदा मसला अछि त ओ अछि इ जे नेपाल मे कतेक प्रांत बनाउल जाए आ ओकर आधार की हुए?
भारत-नेपाल क वाणिज्यिक संबंध पर चर्चा करैत राजेंद्र महतो कहला जे प्रधानमंत्री माधव कुमार नेपाल क भारत यात्रा एहि दिशा मे मील क पत्थर साबित भेल अछि। भारत नेपाल क तरक्की मे सहायक बनत। दूनू देश एहि दिशा मे बढि़ रहल अछि। ओ कहलथि जे नेपाल मे 83 हजार मेगावाट जल विद्युत उत्पादन क क्षमता अछि, लेकिन एखन नाम मात्र क बिजली पैदा भ रहल अछि। एहि दिशा मे एखन बहुत काज करबाक अछि।


c: text/html

text:
नवका- पुरनका लेख सर्च करु...
घेरा डालो डेरा डालो
समिति के कहनाय छै मिथिला में जे बाढि़... सुखाड़... बिजली आओर पलायन के जे समस्या छै ओकर समाधान अलग राज्य बनले पर भs सकय अ. अलग राज्य बनवा के बादे मिथिलाक विकास संभव अछि. अखन धरि सभ राजनीतिक दल राजनीति कए एहिठामक लोक के ठगैत रहल. ई इलाका दोसर इलाका के तुलना में बेसि पिछड़ल रहल. लोकक समस्या परेशानी दूर करय के लेल सही मायने में प्रयास नहिं कएल गेल. लोक सं खिलवाड़ कएल गेल. वोट लेबय लेल दस तरहल भरोसा... वायदा कएल गेल मुदा लोक के हाथ में कि आएल ... किछ नहिं. विकास त छोड़ु उल्टा ऐहन भेल जे स्कूल कॉलेज में जे मैथिलीक पढ़ाई होयत छल कई ठाम बंद भ गेल. स्कूल में जखन पढ़ाई नहिं होयत त लोक ओहि भाषा के जानथिन्ह कोना. दोसर के छोड़ु हमर केवटी, दरभंगा गाम में सौ में सं नब्बे टा बच्चा मैथिली में बात नहिं करय छथिन्ह. कोनो स्कूल में पढ़ाई नहिं होय छै. अंग्रेजी स्कूल में तं मैथिली बोलला पर मुर्गा बना देल जाय छै. ई हाल हमरे गाम के नहि अछि ...मिथिला के बेसि गाम में अहां के इहे हाल मिलत. नहिं पढ़ाई होय छै आओर लोक सेहो नहिं पढ़य लेल चाहय छथिन्ह. पढला के बाद जखन मैथिली में कोनो काजे नहिं भेटत त पढ़ि कs कि करब. पढ़िओ लेब तs दरभंगा... मधुबनी... समस्तीपुर... पूर्णिया सभ ठाम एकोटा दोकान... दफ्तर... फिल्म के नाम... ट्रेन के नाम.. बस के नाम मैथिली में नहिं मिलत. दोसर त छोड़ु ई जे आंदोलन चलि रहल अछि ओकर नारा अछि डेरा डालो...घेरा डालो.
2 टिप्पणियां:
bullshit. Only our attitude can change Mithila and maithili scenario. Hoe many state we need now? After Jharkhand now Mithila? Why cant we think about the unity rather than destruction and separatism. Angrejk divide and rule s ekhani dhari ham sabh prabhavite chhi. chhoDu chhodu i dhvansatmak pravritti. je jata baisal chhi, mithila lel mithilavasi coondtructuve tarika se sochi, mithila badalat, ham sabh badalab, maatr ekara le attitudnal change is required.जवाब देंहटाएं
हितेन्द्रजी क्षमा चाहब, मुदा अहाँ सs इ अपेक्षा नहिं छल जे अहाँ एहि तरहक विनाशकारी बात'क समर्थन करब। आखिर भाषा आ जाति'क आधार पर राष्ट्र'क कतेक टुकडा करब। अहाँ कोन आधार पर अलग मिथिला प्रांत'क समर्थन कय रहल छी, की इ माँग वास्तविकता'क धरातल पर अपन सार्थकता सिद्ध कय सकैत अछि? की मैथिली-मैथिली कयला स मिथिला आ मैथिली'क विकास भs जायत? झारखण्ड जेकर राजकीय कोष लाभ के साथ खुजल छल आई ओ नेता लोकनि के लूट-खसोट सs नुकसान में चलि रहल अछि। एखनो आम झारखण्डी'क जीवन में कोनो परिवर्त्तन नहिं भेल अछि। अलग प्रांत'क निर्माण स त किछु आओर नहिं होयत मुदा नेता लोकनि कें एकटा नवका दोकान खुजि जेतन्हि।जवाब देंहटाएं
रहल बात मैथिली भाषा'क विकास के तs एहि सन्दर्भ में श्री हरिमोहन झा'क बात मोन परैत अछि जे यदि कोनो भाषा में दम हेतैक त ओ विकास'क लेल केकरो मोहताज नहिं रहतैक, आओर हाँ यदि ओहि में सामर्थ्य नहिं हेतैक तs ओकरा विलुप्त होमय से सेहो केओ नहिं बचेतैक। मिथिला आ मैथिली'क एहि दुर्दषा'क मुख्य कारण किछु आओर नहिं, कारण स्वयं मैथिल सभ छथि। आई जे दम्पत्ति शहर में बसि चुकल छथि हुनका सभ केँ मैथिली बाजय में लाज होयत छन्हि। बात एतय खतम नहिं होयत अछि ओ अपन धिया-पूता सभ केँ केवल अँग्रेजी आ हिन्दी तक सीमित राखैत छथि। देखल जाउ तs नव पीढी में कतेक एहन छथि जे मैथिली नहिं बाजि सकैत छथि। एकर उत्तरदायी के? की इ सभ मैथिली के एहि स्तिथि के लेल उत्तरदायी नहिं छथि? की एहि तरहक मनोवृत्ति अलग राज्य बनउला सs समाप्त भs जायत?
आशा अछि जे अहाँ एहि विषय पर गम्भीरता सs सोचब। अपनेक जवाब'क प्रतीक्षा रहत!
सादर-
कुन्दन कुमार मल्लिक,
बंगलोर, सम्पर्क- +91-9739004970,
ई-मेल- kkmallick@gmail.com

robotstxt: allowed

filter: keep


text:
कलकत्ता: 32म वार्षिकोत्सवक उपलक्ष्यमे मिथिला कल्याण परिषद द्वारा आयोजित सांस्कृतिक कार्यक्रमक तत्वावधानमे दर्शकक विशेष मांग पर मैथिलीक मौलिक एकांकी नाटक "मिथिलाक अभिशाप" केर पुनर्मंचन दिनांक 16 नवम्बर 2014 रविदिन संध्यामे रिसड़ाक रवीन्द्र भवन प्रेक्षागृहमे होयब सुनिश्चित कयल गेल अछि. एहि नाटकक लेखक ओ निर्देशक छथि शंभूनाथ मिश्र. ई नाटक सन 1992मे बहुभाषी लघुनाटक प्रतियोगिता, इलाहाबाद मे श्रेष्ठ एवं निर्देशनक लेल सेहो सम्मानित भेल छल.
ई नाटक मिथिलाक अभिशाप दहेज रूपी महादानवक कट्टर विरोधी अछि जाहिमे लेखक ओ निर्देशक शंभूनाथ मिश्र प्रत्येक चरित्रकें मनोरंजनात्मक एवं व्यंग्यात्मक ढंगसं मिथिलाक अभिशापकें उघार करबाक सचेष्ट प्रयास कयलनि अछि एवं मिथिलाक नारीकें परदाक पाछूसं एवं घोघ तरसं हटा पुरुष समाजक बनाओल प्राचीन प्रारंभिक दहेजक दलान पर मरल प्रबुद्ध सामाजक बीच आनि एकटा क्रान्ति करबाक चेष्टा कयलनि अछि.
एहिमे भाग लेबय बला प्रमुख कलाकार छथि स्वयं शंभूनाथ मिश्र, श्रीमती शशिता राय, दिनेश मिश्र, संजय ठाकुर, केदारनाथ साह, सुधीर झा, रमेश मिश्र, पीयूष कुमार, दिलीप चौधरी, विनय चौधरी एवं अन्यान्य.
(Report/Photo: भास्कर झा)
Tags: हालचाल : एहिपार


text:
@जगदानन्द झा ‘मनु’
नील पट्टीकेँ क्लीक कए कs ब्लॉगक सदस्य बनल जाउ
जय मिथिला जय मैथिली
रचना मात्र मैथिलीमे आ स्वम् लिखित होबाक चाही। जँ कोनो अन्य रचनाकारक मैथिली रचना प्रकाशित करए चाहै छी तँ मूल रचनाकारक नाम आ अनुमति अवश्य होबाक चाही। बादमे कोनो तरहक बिबाद लेल ई ब्लॉग जिमेदार नहि होएत। बस अहाँकें jagdanandjha@gmail.com पर एकटा मेल करैकेँ अछि। हम अहाँकेँ “अहाँक ब्लॉग” पर लेखककेँ रूपमे आमन्त्रित कए देब। अहाँ मेल स्वीकार कएला बाद अपन, कविता, गीत, गजल, कथा, विहनि कथा, आलेख, निबन्ध, समाचार, यात्रासंस्मरण, मुक्तक, छन्दबद्ध रचना, चित्रकारी आदि अपन हाथे स्वं प्रकाशित करए लागब।
मंगलवार, 24 दिसंबर 2013
गाम बदलि रहल अछि
@जगदानन्द झा ‘मनु’
रविवार, 22 दिसंबर 2013
गजल
सुलबाइ बाबूक गप्पसँ ससुरक वचन हीत लगलै
अप्पन घरक खेत आँगनमे खटब बुड़िबक सनककेँ
परदेशमे नाक अप्पन रगड़ैत नव रीत लगलै
आदर्श काजक चलब गामे-गाम झंडा लऽ आगू
माँगेत घर भरि तिलक बेटा बेरमे जीत लगलै
प्रेम तँ बदलै सभक बुझि धन बल अमीरी गरीबी
निर्धन अछूते रहल धनिकाहा कते मीत लगलै
माए बहिन केर बोलसँ सभकेँ लगै कानमे झ’र
सरहोजि साइरक गप ‘मनु’केँ मधुरगर गीत लगलै
(बहरे मुजस्सम वा मुजास, मात्रा क्रम – २२१२-२१२२/२२१२-२१२२)
जगदानन्द झा ‘मनु’
गुरुवार, 19 दिसंबर 2013
गजल
प्रेम बिनु केने कि जानब सजा की छै
बसि क’ धारक कात हेलब सिखब कोना
आउ देखी कूदि एकर मजा की छै
नोकरी कय नै कियो धन कमेलक बड़
अपन मालिक बनु तँ एहिसँ भला की छै
आइ अप्पन बलसँ पीएम बनतै ओ
हारि झूठ्ठे ढोल पीटब हबा की छै
रोडपर कोनो करेजक परल टुकड़ा
ओहि छनमे ‘मनु’सँ पुछबै दया की छै
(बहरे कलीब, मात्रा क्रम, २१२२-२१२२-१२२२)
जगदानन्द झा 'मनु'
शुक्रवार, 13 दिसंबर 2013
गजल
नै मरब पीने बिनु प्रेम चुस्कीटा
जे अहाँ बजलौं करू ओकरो पूरा
की अहूँ भेलौं खली बम्म फुस्कीटा
नै कटाबू नाक आबू सभक सोंझाँ
की तरे-तर रहब मारैत भुस्कीटा
डर लगैए भीड़मे नै निकलु बाहर
देख टीभी बसि घरे करब टुस्कीटा
मनु दखेलौं सभक अपनो कनी देखू
बिसरि अप्पन काज नै बनब घुस्कीटा
(बहरे कलीब, मात्रा क्रम – २१२२-२१२२-१२२२)
सोमवार, 2 दिसंबर 2013
मिथिला लेल प्राइवेट मेम्बरकेर बिल - संसदमे!
जाहि लेल ५ दिसम्बर बेसी संख्यामे जुटबाक अनुरोध कैल जा रहल अछि तेकर भूमिका स्पष्ट करब जरुरी बुझाइछ।
सरकार द्वारा कानून बनेबाक लेल जे विधेयक बहस करबा लेल संसदमे राखल जाइछ तेकरा गवर्नमेन्ट बिल कहल जाइछ (वेस्टमिन्स्टर सिस्टम - जेकरा भारतीय संविधानसेहो अनुसरण करैछ) आ जे कैबिनेटसँ इतर सरकारक सहयोगी वा विरोधी पक्षक सदस्य द्वारा राखल जाइछ तेकरा प्राइवेट मेम्बर बिल मानल जाइछ। १९४७ केर तुरन्त बाद जखन मिथिला राज्यक माँग भारतीय संसदमे पास नहि भेल आ फेर राज्य गठन आयोग द्वारा सेहो १९५६ मे आरो-आरो नव राज्य गठन होयबा समय सेहो एकरा नकारल गेल तेकर बादसँ आधिकारिक बहस भारतीय संसदमे एहिपर नहि भेल अछि। ताहि लेल दरभंगासँ भाजपा संसद कीर्ति झा आजाद एहि विषयपर गंभीरतापूर्ण संज्ञान लैत बौद्धिकतासँ भरल ऐतिहासिकता आ उपलब्ध दस्तावेज सबकेँ समेटने अपना दिशिसँ मिथिलाक अस्मिताक रक्षा लेल डेग उठौलनि आ एहि क्रममे हुनका द्वारा प्रस्तुत बिल "बिहार झारखंड पुनर्संयोजन विधेयक २०१३" (The Bihar Jharkhand Reorganization Bill, 2013) संसदमे बहस लेल प्रस्तावित कैल गेल अछि। विधान अनुरूप कोनो बिलपर बहस लेल राष्ट्रपतिक मंजूरी आवश्यक रहनाय आ फेर समुचित तारीख दैत एहिपर बहस केनाय आ यदि सदन एकरा मंजूर करैत अछि तँ संविधानमे प्रविष्टि केनाय - यैह होइछ प्राइवेट मेम्बर बिल।
जेना ई बुझल अछि जे मिथिला राज्यक माँग भारतक स्वतंत्रता व ताहू सँ पूर्वहिसँ कैल जा रहल अछि - कारण बस एकटा जे "मिथिला अपना-आपमे परिपूर्ण इतिहास, भूगोल, संस्कृति, भाषा, साहित्य, संसाधन, समाजिकता आ सब आधारपर राज्य बनबाक लेल औचित्यपूर्ण अछि" आ भारतीय गणतंत्रमे राज्य बनबाक जे आधार छैक तेकरा पूरा करैत अछि.... दुर्भाग्यवश अंग्रेजक समयमे प्रान्त गठन करबा समय मिथिला लेल पूरा अध्ययनक बावजूद बस किछेक खयाली कल्पनासँ एकरा मिश्रितरूपमे 'बिहार' राज्य संग राखि देल गेल छल, मुदा बिहारसँ पहिले उडीसाक मुक्ति (१९३६) आ फेर झारखंडक मुक्ति (२०००) मे कैल गेल यद्यपि मिथिलाक माँग ताहू सबसँ पुरान रहितो एहिठामक लोकसंस्कृतिक संपन्नता आ लोकमानसक सहिष्णुताकेँ कमजोरी मानि बस सब दिन संग रहबाक लेल अनुशंसा कैल गेल... परञ्च जे विकास करबाक चाही से नहि कैल गेल, जे पोषण करबाक चाही सेहो नहि कैल गेल... उल्टा जेहो पूर्वाधार एहिठाम विकसित छल तेकरो धीरे-धीरे मटियामेट कय देल गेल। बिहारक शासनमे सब दिन मिथिला क्षेत्र उपेक्षित रहि गेल। एक तऽ प्रकृतिक प्रकोप जे बाढिक संग-संग सूखाक दंश, ऊपरसँ कोनो वैज्ञानिक वा विकसित प्रबंधन नहि कय बस दमन आ उपेक्षाक चाप थोपि मिथिलाक लोकमानसकेँ आन-आन राज्य जाय सस्ता मजदूरी आ चाकरीसँ जीवन-यापन करबाक लेल बाध्य कैल गेल। परिणामस्वरूप एहि ठामक विकसित आ सुसभ्य परंपरा सब सेहो ध्वस्त भेल, लोकसंस्कृतिक मृत्यु होमय लागल आ आब मिथिला मात्र रामायणक पन्नामे नहि रहि जाय से डर बौद्धिक स्तरपर स्पष्ट होमय लागल। तखन तऽ जे विधायक (जनप्रतिनिधि) एहिठामसँ चुनाइत छथि आ केन्द्र व राज्यमे जाइत छथि हुनकहि पर भार रहल जे मिथिलाकेँ कोना संरक्षित राखि सकता - लेकिन जाहि तरहक नीतिसँ मिथिलाकेँ विकास लेल सोचल गेल ताहिसँ उपेक्षा आ पिछडापण नित्यदिन बढिते गेल। हालत बेकाबू अछि, लोकपलायन चरमपर अछि, शिक्षा, उद्योग, कृषि, प्रशासन सब किछु चौपट देखाइत अछि। बिना राज्य बनने कोनो तरहक सुधारक गुंजाइश न्यून बुझाइछ।
हलाँकि भारतमे लगभग ३०० सँ ऊपर प्राइवेट मेम्बर बिल आइ धरि आयल, ताहिमे सँ बिना बहस केने कतेक रास गट्टरमे फेका गेल तऽ लगभग १४ टा विधानक रूपमे सेहो स्वीकृति पौलक। एहि बिलक भविष्य जे किछु होउ से फलदाता बुझैथ, लेकिन एक सशक्त-जागरुक चेतनशील मैथिलक ई कर्तब्य बुझापछ जे अपन राजनैतिक अधिकार लेल एना हाथ-पर-हाथ धेने नहि बैसैथ आ अपन अधिकार लेल आवाज धरि जरुर उठबैथ। यदि भारतीय गणतंत्रमे मिथिलाक मृत्यु तय छैक तऽ भारतक भविष्यनिर्माता सब जानैथ, लेकिन एक "मैथिल" लेल अपन भागक कर्तब्य निर्वाह करबाक जरुरत देखैत अपील कैल जा रहल अछि जे जरुर बेसी सऽ बेसी संख्यामे जन्तर-मन्तरपर ओहि बिलकेर समर्थन लेल राजनैतिक समर्थन जुटेबाक उद्देश्यसँ आ मिथिला राज्य संयुक्त संघर्ष समिति द्वारा राखल गेल धरनामे सद्भाव-सौहार्द्रसंग सहभागिता लेल सेहो हम सब पहुँची। अपन अधिकार लेल संघर्ष करहे टा पडैत छैक, बैसल कतहु सँ कोनो सम्मान वा स्वाभिमान प्राप्त नहि भऽ सकैत छैक, ई आत्मसात करैत हम सब एकजुटता प्रदर्शन करी।
याद रहय - ५ दिसम्बर, २०१३, स्थान जन्तर-मन्तर, समय दिनक १० बजेसँ।


text:
Mithila Painting Exhibition -2015
मुम्बई महानगरी के विरार में आयोजित “बारहम अन्तर्राष्ट्रीय मैथिली सम्मेलन” में “मैथिल मंच” अपन सम्पूर्ण क्षमता सँ यथासंभव आयोजक के साथ जुड़ि आयोजन के सफल बनाबय लेल मेहनत कयल।
पहिल बेर “मैथिल मंच” एकटा अभियान लय मिथिलाक नव मिथिला पेंटिंग के कलाकार सबके एकटा संकलन लय क एहि आयोजन में भाग लेल । चारि टा कलाकार के लगभग 3000 सँ 5000 टकाक आमदनी भेल एहि अभियान सँ।
मिथिला पेंटिंग के लघु उद्योगक रुप मे विकसित कय, देश के हर मैथिल के घर में एकटा मिथिला पेंटिंग पहुचाबय के प्रथम प्रयास प्रारंभ भेल “मैथिल मंच” के द्वारा।
पहिल बेर मिथिला पेंटिंग सँ बनल ग्रीटिंग कार्ड, पोस्टर 50 टका स लय 200 टकाक पोस्टर के साथे 15000-20000 तक के मिथिला पेंटिंग स बनल टी-शर्ट, सूट, स्टोल, साड़ी, आदि के संकलन कय कोनो आयोजन में अतेक बृहद स्तर पर व्यवस्था कयल गेल।
आयोजन के सबसँ पैघ खासियत रहल जे एहि में कलाकार के किछु खर्च नहि भेल आ “मैथिल मंच” अपन खर्च सँ सब व्यवस्था कयल। एकटा मधुबनीक कलाकार, एकटा दरभंगाक कलाकार, एकटा पटनाक कलाकार आ एकटा औरंगाबाद क कलाकार के जोड़ि एकटा प्रयास प्रारंभ कयल।
.
.
सबगोटे सँ आग्रह जे “मैथिल मंच” के एहि अभियान सँ जुड़ि आ एकटा मिथिला पेंटिंग लय अपन घर में जरूर लगाबी।मिथिला पेंटिंग आहां सबहक घर-घर तक पहुंचाबय लेल “मैथिल मंच” प्रतिबद्ध अछि।
.
.
जय मिथिला
जय जय मैथिल


text:
डीआरडीए सभा कक्ष मे जिला अधिकारी गिरिवर दयाल सिंह मानव श्रृंखला सँ संबंधित बैसार केलन्हि। जाहि बैसार मे मधुबनी एसपी दीपक बरनवाल सेहो मौजूद छला। बिहार मे शराबबंदी पर निबंध प्रतियोगिता आयोजित सेहो कायल जायत। 9 जनवरी से जिलाभरिक छात्र-छात्रा सभ अप्पन विधालय के प्रधानाध्यापक क' निबंध लिखी 20 जनवरी2017 तक जमा क' सकैत छैथ। विधालय से बाहर के लोग अप्पन प्रखंड विकास पदाधिकारी लग निबंध जमा करा सकैत छैथ।
डीएम कहलनि कि मानव श्रृंखला निर्माण केर तैयारी मे यदि कुनु पदाधिकारी, कर्मी बाधा उत्पन्न करैत छैथ तेँ एसडीओ हुनका हटा हुनकर प्रभार दोसर के द' जिला पदाधिकारी से अनुमोदन ल' लेता। आय से प्रचार गाडी स्पीकर लगा मानव श्रृंखला निर्माण केर प्रचार काज शुरू कायल जायत।
एहि कार्यक्रम मे प्रखंड के प्रमुख उपप्रमुख मुखिया उपमुखिया सभ पंचायत प्रतिनिधि सभ सरकारी, संविदा कर्मी आदि उपस्थित रहता। 17 से 19 जनवरी के बीच सभ पंचायत मे महिला संम्मेलन एवं मेहंदी प्रतियोगिता बीडीओ आयोजित करौता। बैसार मे डीडीसी, एसपी, एसडीओ, एसडीपीओ सहित प्रखंड के सभ बीडीओ, सीओ आर अन्य अधिकारी उपस्थित छलाह।


text:
आब इन्टरनेट सेहो मैथिली बजइए, मैथिली बुझइए
तखन फेर सिंटुआ, डब्लुआ आ बुचिया किए लजाइए
समस्त मैथिली भाषी हेतु ई बहुत हर्खक विषय अछि. मैथिली मे आब गोसउनिक गीते टा नहि गाओल जाइत छैक. मैथिल केर मातृभूमि ओ मायक भाखा प्रेम एखनो ओहिना बनल अछि. ओ लोकनि अपन मुंह सिया लेथु जे कनिए अवसर भेटला पर बाजि उठैत छथि जे आजुक युवा वर्ग कें मैथिली दिस सं लगाव कम भ' गेल अछि. मैथिलीक पुत्र अपन भाखा कें विश्वक समक्ष अनबा हेतु समधानल डेग उठा रहल अछि.
Google Search Engine आब मैथिली मे:
जओ अहाँ मैथिल छी, मैथिली अहाँक मातृभाषा थिक. मैथिली सँ प्रेम अछि, त' कृपया गूगल सर्च केर निम्न फॉर्मेट व्यवहार करी. एहि सँ मैथिली बढ़त, अहाँ बढ़ब, समाज बढ़त आ बढ़त ई संसार.
Besides many other scheduled Indian languages, Google search engine provides service in Maithili Language as well. User can access this service at this link-विकिपीडिया मैथिली केर स्थापनाक बाद विदेह टीम केर प्रयास रंग जमओलक आ आबि गेल Google Search Engine मैथिली मे. एहि सफलता सं नव ऊर्जा ल' विदेह टीम आगुक काज जे संभवतः प्रारूपित होयत शुरू करत से अपेक्षा. Google Search Engine हेतु विनीत उत्पल केर चिट्ठी ककरो सं नुकायल नहि अछि. गजेन्द्र ठाकुर आ हुनक विदेह टीम निश्चय आजुक युवा मैथिल कें मैथिली सं जोड़बाक जद्दोजहद क' रहल छथि आ एहि मे सफलता सेहो भेटलनि अछि. तकनीक आ साहित्य दुनू दृष्टिये मैथिली कें मजगूत करय मे ई लोकनि नीक जकां लागल छथि.
Internet Browser आब मैथिली मे:
की अहाँ मैथिल छी? अहाँक मातृभाषा मैथिली अछि??
एकर उत्तर जाओं हँ अछि त' पुनः एकटा प्रश्न —
अहाँ कोन इन्टरनेट ब्राउजर प्रयोग करैत छी ???
Firefox 11.0 मैथिली Version प्रयोग करी, अलगे आनंद आओत.
ई कहय वला सेहो अपन जीह कें सुस्ताय लेल कहि दी जे मात्र दरिभंगा-मधुबन्नीक लोक कें मैथिली सं मोह छैक आ मिथिलाक आन क्षेत्रक लोक मे आब ओ प्रेम नहि रहलैक. मधेपुराक राजेश रंजन केर नेतृत्व मे संगीता कुमारी, राकेश रोशन आ प्रतिभा कुमारी आदि डेवलपर सभक प्रयास सं फ़ायरफ़ॉक्स केर मैथिली संस्करण हमरा सभ हेतु उपलब्ध भ' सकल अछि. ई लोकनि सेहो धन्यवादक पात्र छथि. संगहि एहि सं ई सनेस सेहो भेटैत अछि जे मैथिल जे जतय जाहि काज मे लागल छी, मैथिली हेतु किछु प्रयास करैत जाऊ, निश्चय चान पर पहुंची वा नहि मुदा चान छुबाक हौसला त' अछिए अपना सभ मे. जय मैथिली!


text:
कलकत्ता : 'प्रवासक भेंट' केर संपादक रहल जुझारू मैथिल लूटन ठाकुरक स्वास्थ्य ठीक नै छनि. हुनका कोलकाताक नॉर्थ सिटी हॉस्पिटल (उल्टाडांगा)मे भर्ती कएल गेल छनि. हुनक स्वास्थ्यमे सुधार नै देखल जा रहल अछि. 87 वर्षीय मैथिलीसेवीक परिजन हुनक देखरेखमे छथिन. कएक दिनसं ई वेंटिलेटरपर छथि. ठाकुरजीकें सीसीयूमे भर्ती क' गहन चिकित्सीय देखरेखमे राखल गेल अछि. स्वास्थ्यमे कोनो तरहक सुधार नै देखल जा रहल अछि.
अस्पतालमे महानगरक मैथिलीनेही ओ हुनक शुभचिंतक लोकनिक आवाजाही लागल अछि. हिनक परिजन सभसं ज्ञात भेल जे डाक्टर हिनका निरसि देने छनि. सांस चलि रहल छनि कहुना. भरल-पूरल परिवार छनि हिनक.
मस्सा निवासी लूटन ठाकुर डॉन बास्को स्कूलमे अध्यापक छलाह. ई चर्चित पत्रिका 'प्रवासक भेंट' केर संपादक छलाह आ कलकत्ता सहित देशक विभिन्न भागमे अनेक मैथिली सेनानी तैयार केने छलाह. ई विश्वमित्र दैनिक सहित मैथिली दैनिक मिथिला समादमे सेहो किछु दिन जुड़ल रहलाह. मैथिली पत्रकारितामे हिनक योगदान अविस्मरणीय अछि.
अस्पतालमे महानगरक मैथिलीनेही ओ हुनक शुभचिंतक लोकनिक आवाजाही लागल अछि. हिनक परिजन सभसं ज्ञात भेल जे डाक्टर हिनका निरसि देने छनि. सांस चलि रहल छनि कहुना. भरल-पूरल परिवार छनि हिनक.
मस्सा निवासी लूटन ठाकुर डॉन बास्को स्कूलमे अध्यापक छलाह. ई चर्चित पत्रिका 'प्रवासक भेंट' केर संपादक छलाह आ कलकत्ता सहित देशक विभिन्न भागमे अनेक मैथिली सेनानी तैयार केने छलाह. ई विश्वमित्र दैनिक सहित मैथिली दैनिक मिथिला समादमे सेहो किछु दिन जुड़ल रहलाह. मैथिली पत्रकारितामे हिनक योगदान अविस्मरणीय अछि.
(रिपोर्ट : मिथिलेश कुमार झा)
Tags: हालचाल हालचाल : एहिपार


text:
नवका- पुरनका लेख सर्च करु...
नजर आखिरी चरण केर मतदान पर
बिहार विधानसभा चुनाव के आखिरी आओर छठिम चरण केर मतदान 20 नवंबर के होए वाला अछि. राज्य विधानसभा के 243 सीट मे सं एहि चरण मे 26 सीट पर वोट पड़त.
एहि चरण मे 426 उम्मीदवार ठाड़ छथिन्ह जेहि मे सं 45 महिला उम्मीदवार छथीह. एहि चरण मे किछ बाहुबली उम्मीदवार सेहो भाग्य आजमा रहल छथिन्ह.
एहि चरण मे बिहार विधानसभा अध्यक्ष उदय नारायण चौधरी... विपक्ष के उपनेता शकील अहमद... पूर्व केन्द्रीय मंत्री कांति सिंह...राजद प्रवक्ता इलियास हुसैन...मंत्री अवधेश नारायण सिंह के संग ददन पहलवान के भाग्य केर फैसला होएत.
एहि चरण के चुनाव के लेल सभ उम्मीदवार के प्रचार के लेल खूब समय मिललन्हि. राष्ट्रीय स्तर के नेता सभ सेहो अपन पूरा जोर लगा देलखिन्ह. दिवाली-छठि के छु्ट्टी मे घर आएल लोक सभ के बीच जमि क प्रचार कएलखिन्ह.
छठिम चरण वाला वोट गया...औरंगाबाद... बक्सर... कैमूर आओर रोहतास जिला मे भ रहल अछि. कहि सकय छी जे ई पूरा के पूरा इलाका नक्सल प्रभावित अछि.
नक्सल प्रभावित क्षेत्र होए के कारण एहि इलाका मे सुरक्षा के सख्त इंतजाम कएल गेल अछि. सभ बूथ पर पैरामिलिट्री फोर्स के जवान तैनात रहत. वोटिंग के टाइम सेहो कम करि देल गेल अछि.
ओना अखन धरि पांच चरण के मतदान शांतिपूर्ण रहल अछि. चुनाव आयोग आओर सरकार के कोशिश अछि जे आखिरी चरण के वोटिंग सेहो नीक सं सम्पन्न भ जाए.
अखन धरि पांच चरण मे 217 सीट पर वोट पड़ल अछि. 20 तारीख के आखिरी चरण वाला वोट पड़ला के बाद 24 नवंबर के मतगणना होएत. जकर बाद पता चलत कि नीतीश जीक जादू बरकरार छनि आ नहि.
सदस्यता लें टिप्पणियाँ भेजें (Atom)


text:
रवि भूषण पाठकक किछु कविता ::
1). ब्रह्मराक्षसक खतिआन
गंगा कात आ बागमती कात मे गारल पितामह लोकनिक आनंदे अलग
अखारक झीसी, साओन भादवक मूसरबुन्नी अलगे-अलग
आ एखन नेपाली हिमालय, तिब्बती हिमालय केँ जबरपानि अलग
जेना स्वर्गसरोवर मे पनिझूला
साराऽक माटि-माटि बहि गेलै तिरमुहानी मे
राखहड्डी तक गंगा होइत गंगा सागर मे
बचल की यौ पितामह?
की अछि अइठाम?
जमीन तक भारत सरकारक
खतिआन मे नाओं, कुनो फरजीए सही
मुदा गंगा कातक आनंदे अलग
चौमास मे इंद्रवरुण संग दौड़ादौड़ी
तीन-तीन कोस तक हेलौनी
सोंइस-घड़ियाल संग मजाक, बिठुआ कटौनी
कखनो-काल नावक मलाह आ स्टीमरक ड्राइवर संग ठट्ठा
शीतकाल मे एक सँ एक मेला झूला
पीपही, बरी-कचरी
कातिक असनान मे भाबौह पुतौह लेल घाट बनेनाइ
आ छठि मे सूर्यदेव संग जबरदस्ती
जल्दी जाउ आ समय सँ आउ
किसानक हर कें हल्लुक बना नीक चास
आ पनपियाइक रोटी-तीमन रामपास
गरमी मे सूर्यदेवक मुंह चीर
सब गरमी गहुम दिस ढ़ारैत
आ लू मे चऽर मे प्रेतच्छाया करैत
बौआ ई आनंद खतिआनक जमीन मे ?
एक खानदान, एक परिवारक मुंह ओगड़ैत एक सहस्राब्दी
अइठाम नै कुनो भेद, आरक्षण
बरबरना त्रैलोकिक आनंद
2). दाँतक गऽह मे एगो भाषा
दलालक दाँत, बधिकक दाँत आ महालोभीक दाँतक बीच मे फंसल एक टा भाषा
आ चारु दिस जय जय केर महानाद
अहाँ केँ हिसाबे की हेबाक चाही?
हमरा हिसाबे सर्वप्रथम बधिकक दंतच्छेद
फेर दलालक शल्यक्रिया
आ अंत मे लोभी लेल किछु कांटकुश
जत्ते लेल तैयार होए ओकर अंतरी
3). असर्ध
असर्ध बात बजैत बजैत
सभ दाँत खिया गेलेन
पायरिया, दंतकीड़ी आ दंतखधाड़ि
सभ गारिक पिलुआ संग बढ़लै
रह दियौ जांच-रिपोट
बरहऽ दियौ खाधिक परिधि
बनऽ दियौ पोखरि
चुभकऽ दियौन बाले-बच्चे
ढ़ारऽ दियौन अर्ध्य देवगण कें
तिरपित होमऽ दियौन पूर्वज सभ कें
4). कहिया तक पाथ
पहिले मोन भेल जे चुप्पे रही
बजला सँ, बघरला सँ की सिद्धि?
से दाबने मुंह, बैसेने दांत पर दांत, चौआ पर चौआ
मुदा कहिया तक मुरुत, कहिया तक पाथर बौआ
मुदा कहले सँ की?
नालिशे की, डिगरिए की?
सिंहासने की?
5). महाकवि विद्यापति
(क).
युवाकवि विद्यापतिक पुरूषपरीक्षा
कवि सँ बेसी ओइ जुगक मांग
पुरूषार्थ आ ओइ पौरूषक प्रशंसा
ओइ दरबार आ बूढ़रसिक समय केर छन्द
तैयो ओइ कवि के शत्रु साओन बिढ़नीक छत्ता
केओ किताब चोराबै, केओ पांड़ुलिपि पोखरि मे फेंकि दै
कतेको चेतावनी, रस्तारोकी, छीनाछोरी
विद्यापति जानैत रहथिन
कि पुरनका पोथी बिसरले सँ नवपोथीक आगमन
पुरूषपरीक्षा लिखै काल हुनकर बैठकी भरल रहै
वेद-पुराण, व्याकरण, न्याय-स्मृतिक ग्रंथ सँ
जयदेव, वात्स्यायन आ भामहक भार सँ दाबल
पाणिनी आ पिंगलक बान्ह सँ पिसाइत कल्पैत युवाकवि
सब सँ पहिले फेंकलखिन पुराण आ स्मृति
तखने प्रकट भेलखिन कीर्तिलता आ कीर्तिपताका
मुदा एखनो संतोष नइ
एहि कीर्ति के तुच्छ बूूझैत बढ़ि गेलखिन आगू कवि विद्यापति
फेर फेंकलखिन छंद-काव्य आ दर्शनक शताधिक पोथी
फेकैतो काल प्रणाम करैत ओइ पोथी सभ कें
महल आ बैठकी कें त्यागि
आबि गेलखिन जन आ जनपदक मध्य
जनपदक संगे-साथ चिन्ह' लागलखिन जनमन
तखने तन दुखहि जनम भेल, दुखहि गमाओल
एहि दुख केँ गमिते उदित भेलखिन महाकवि
महाकविक कविता राजा जनकक नइ
आरक्षित बस जनजनक लेल
जइ कविताक छाती मे धुकधुकाइत रहै मिथिलाक श्वास
ई अमर कविता तुरूकक कागज पर लिखाइ सँ बेसी अमर भ' गेलै
कोटिजनक ह्रदय मे, रक्त मे, माटि मे।
(ख).
हयौ साहेब
अहाँ केँ एखनो एहने सन लागैए कि विद्यापति बाभनक कवि
आ विद्यापति कें जियेने रहलनि बाभन सब
अपनेने आ माथ पर चरहेने रहलनि बाभन सभ
हयौ महराज
विद्यापति तँ भ' गेलखिन चारू लोक सँ बाहर
महराजक दरबार सँ
पंडितक चुटपांति सँ
शास्त्रार्थक झूठ-अखाड़ा सँ
अहाँ नीक-हमहूँ नीक सँ
मुदा महाकविक कविता जीयत रहलै
माथ पर सम्हरल बोझक हुंकारी सँ
काशी आ नेपालक व्यापारी सँ
जहिना प्रिय असोम आ बंग मे
तहिना अराकान आ अंग मे
महाकवि बरहैत गेलखिन
महफा उठेने कहारक पदचाप संग
मखान तोड़ैत मलाहक अलाप संग
महाकवि आगि भ' गेलखिन
अगहन-पूसक घूर मे
महाकवि पाथर भ' गेलखिन
दुसाधक दुख संग
महाकवि गामबदर
डोम-हलखोरक टोल-टापरि मे
अधमरू महाकवि कें आश्रय भेटलेन नारीजनक कंठ मे
दुख आ कष्टबोधक जांता-गीत बनि
मुदु प्रतिशोधक उक्खडि-समाठ छंद मे
महादुख पर लेपैत सोहरक लेप मे
महाकवि जी गेलखिन विषम-विवाहक व्यंग्य मे
महाकवि जी गेलखिन बूढ़-छिनारक ललैठी धरबा लेल
सभ पोथी-पतरा फेकैत
पुर्नजीवित महाकवि
बस रूकि गेलखिन मैथिलानीक लोर संग
यैह लोर शालिग्रामी, बागमती कें भरैत
कोशी, गंडक कें तोड़ैत
सभ साल दहबै-दहाबै छै मिथिला के।
6). बलहा हाट
बलहा शनि हाटक कुनो विकल्प इतिहास मे नइ रहै
आ रस्तो वैह एक टा आचार्यक बामेबाम सिंगराही पोखरि बाटे
मुदा काबिल आदमी साइकिलक घंटी टूनटूनबैत उत्तर आ दक्षिण सँ सेहो
सब सँ शार्टकट रस्ताक आदमी आ आडि फिक्स रहै
फिक्स रहै कि लंठ सभक आडि बाटे आ नीक लोकक बीचे-बीच रस्ता छैक
रस्ता मे फलां झा, चिल्लां कमती सभ एकात लेल भागैत रहथिन चारू दिशा मे
ओहिना गुंहकीड़ी सभ जाइत रहै गर्वोन्नत माथ केने
अपन-अपन हिस्साक पृथ्वी कें उठेने
आडि ओहिना छुवाइ, जेना ब्रह्माण्ड नापल गेलै
पहिले पोखरि एलै, फेर तड़बिन्नी, तखन लोकपैरिया
दूरे सँ देखा गेलै बलहा हाट
दूरे सँ सुना गेलै हाटोचित हल्ला-हुंकार
ओहिना जक्क-थक्क रहै बलहा हाट
दोकनदार सभ बोरासन धेने अपन-अपन डंडी वला तराजूक संग
पूरा दुनिया केँ बेचै-खरीदै लेल उद्यत
नीक समान आ गारंटीक वैह रंगबिरही अवाज
खरीदार सभ सेहो चौकस
अपन-अपन बुद्धि अनुभवक संग
सभ सँ कम दाम मे सभ सँ नीक सौदाक उलटबांसी
एहि हफ्ताचर्या मे आदमी, जानवर, देवता आ भूत सबहक सौदा रहै
ओहिना जाम रहै करियन, बाघोपुर, फत्तेपुर आ एरौत जाइ वला रस्ता
ओहिना नजरि गड़ेने रहै उचक्का सभ जाइ-आबै वला पर
ई ने गाहक रहै, ने दोकनदार
ने दलाल, ने पैरोकार
ओहिना पिहकारी मारैत रहै बीच-बीच मे
टिटकारी तेज होइत जाइ नीक लोक कें देखि-देखि केँ
ई सभ बात होइत रहै दुनियाक सब सँ मीठ भाषा मे
ठहक्का संग सब सँ बेधक गारि फेंकल जाइत रहै फलां ठाकुरक भाषा मे
मुंहठूसल पानक प्रभाव सँ चारू खना चित्त रहै ई गौरवशाली भाषा
आ बस हाट सँ सौ हाथ पच्छिम खोराघाट रहै
ओत' जरैत रहै एकटा अधफूकल लहास
बगले मे कतौ छलै आचार्यक समाधि सेहो।


text:
नवका- पुरनका लेख सर्च करु...
डॉ शशिनाथ झा के भाषा सम्मान
डॉ शशिनाथ झा जीक चयन 2007 के भाषा सम्मान पुरस्कार के लेल कएल गेलन्हि अछि. ई पुरस्कार साहित्य अकादमी दिल्ली के ओर सं देल जाएत अछि. कामेश्वर सिंह दरभंगा संस्कृत विश्वविद्यालय के प्रोफेसर डॉ शशिनाथ झा जीक शास्त्रीय आओर मध्यकालीन साहित्य मे योगदान के देखैत एहि सम्मान के लेल चयन कएल गेलन्हि. एहि बारे मे साहित्य अकादमी के ओर सं डॉ शशिनाथ झा जी के पत्र भेजि कs सूचना दs देल गेलन्हि अ. संस्कृत विश्वविद्यालय मे व्याकरण के प्रोफेसर डॉ झा के घर मधुबनी जिला के लखनौर थाना मे छनि. शशिनाथ जी मैथिली... हिन्दी आओर संस्कृत मे 60 सं बेसि किताब लिखि चुकल छथिन्ह. ओना भाषा सम्मान दोसर बेर मिथिला आएल अछि. एहि सं पहिने डॉ जयमंत मिश्र जी के एहि सम्मान सं सम्मानित कएल जा चुकल अछि. एहि सम्मान के लेल डॉ शशिनाथ जी के बधाई.
सदस्यता लें टिप्पणियाँ भेजें (Atom)


text:
मैथिलीक वरीय पत्रकार शरदिन्दु चौधरी बहुत पूर्वहि सँ अपन बेबाक लेखन लेल ख्यात छथि. हिनक चारि गोट पोथी कहबाक लेल हास्य-व्यंग्य संग्रह छनि मुदा ओहि सभ मे ओ मैथिल, मिथिला आ मैथिलक यथार्थ स्थिति कें अयना जकाँ देखयबाक प्रयत्न कएने छथि. प्रस्तुत रचना हुनक शीघ्र प्रकाश्य पोथी 'बात बातपर बात'क एकटा दृश्य प्रस्तुत करैत अछि जाहि मे ओ कोनो मैथिल संस्थाक सदस्य नहि बनबाक दर्द प्रस्तुत करैत छथि जे आखिर किएक लोक अपन संस्था कें अपने हेय बना दैत अछि।
हम नहि कहि सकैत छी ■
— शरदिंदु चौधरी
हिन्दी मे एकटा मोहबरा छैक - अकेला चना भांड़ नहि फोड़ता' से जनैतो हम मोटा-मोटी यैह प्रयास करैत रहलहुँ जे कोनो संस्थाक सदस्य नहि बनी जे किछु क' सकी से स्वयं करी. आ हम एहि मे सफलो रहलहुँ. जगता बाबू (श्री जगदानन्द झा) बहुत प्रयास कयलनि जे हम चेतना समितिक सदस्य बनि जाइ. हुनक कहब छलनि जे ओ सदस्यता शुल्क द' देथिन, हमरा मात्र आवेदन फार्म पर हस्ताक्षर करबाक अछि. एहने आग्रह डाॅ. वासुकीनाथ झा सेहो कयलनि. मुदा जें हम अडिग रही तें चेतना समितिक सदस्य नहिये बनलहुँ.
एहि प्रकारें 'अरिपन'क सदस्य बनबा लेल सेहो हमरा पर बेस जोर देल गेल. आदरणीय मन्त्रेश्वर झा जी आ मधुकान्त झा जी कैक मीटिंगी समय मे लोकक सोझा मे फार्म पर दस्तखत करबा लेल बाध्य कयलनि लेकिन हम कोनहुना ससरि गेलहुँ.
सदस्य नहि बनबाक आर कोनो कारण नहि, मात्र एकेटा छल जे क्यो कोनो बात पर संस्था वा संस्थाक पदाधिकारी कें 'जे-से' कहि दैत छैक से हमरा बर्दास्त नहि होइए. आ खास क' जँ हम कोनो संस्थाक सदस्य रहब तँ ओ बात हमरो सुनय पड़त आ से हमरा सह्य नहि. आखिर एना संस्था करबे किए करत जे क्यो आंगुर देखौतै ! मुदा ईहो बात नहि जे कोनो संस्था सँ हमरा परहेज रहल. चेतना समिति, अरिपन, भंगिमा सभ संस्था सँ हमर नीक सम्बन्ध रहल अछि. हमर जे क्षमता अछि ताहि सँ सहयोग करबा मे हम कहियो पाछां नहि हटल छी से ओहि संस्थाक लोके सभ कहि सकैत छथि आ प्रायः तें सभ संस्थाक क्रियाकलाप मे हमर सक्रिय सहभागिता रहल अछि.
कोनो संस्थाक सदस्य नहि बनब से निश्चय छल मुदा कोन दुरमतिया घेरलक जे मैथिली लेखक संघक सदस्य बनि गेलहुँ. भेल एना जे हम, विनोद कुमार झा, अजित आजादक निर्णय भेल लेखक-साहित्यकार कें कतहु मान-सम्मान नहि भेटैत छैक तें एकटा एहन संस्था बनाओल जाय जाहि माध्यम सँ साहित्यकारक हक एवं सम्मानार्थ स्वर उठयबाक एवं काज होएबाक मार्ग प्रशस्त होअय. एही निमित्त हम आ विनोद कुमार झा निर्णय करय लगलहुँ जे कोना की करी. आपस मे निर्णय भेल जे हम सचिव बनब आ अध्यक्ष पद लेल मन्त्रेश्वर झा जी सँ आग्रह कयल जाय. विचारोपरान्त हम आ विनोद जी श्री मन्त्रेश्वर जी ओतय गेलहुँ. ओतय जाइते ओ अपन विचार प्रकट कयलनि जे शरदिन्दुजी कें बड़ काज रहैत छनि तें विनोदेजी सचिव बनथि. हमरा लेल धनि सन, संस्था चलओ. विनोद जी सचिव बनबा लेल तुरत तैयार भ' गेलाह. पुनः सभ गोटेक विचारें नरेन्द्र झा जी कें कोषाध्यक्ष बनयबा पर सहमति भेल.
आब संस्था कें अमली जामा पहिरयबा लेल एकटा सभा बजाओल गेल जाहि मे पटना स्थित प्रायः सभ साहित्यकार उपस्थित छलाह. जेना कि पूर्व निर्णय छल तहिना सभा मे मन्त्रेश्वरजी कें अध्यक्ष आ विनोदजी कें सचिव बना पूर्ण अधिकार देल गेलनि जे ओ संस्था कें निबन्धित कराबथि आ कार्यकारिणीक गठन करथि. यद्यपि एहि निर्णय पर अशोकजी (कथाकार-साहित्यकार), भारद्वाजजी आर कैक गोटे विरोध करैत कहलनि जे निर्णय कयले छल तं आमसभा किएक बजौलहुँ ? तथापि पुनः सर्वसम्मति सँ श्री नरेन्द्र झा कें कोषाध्यक्ष बनबैत संस्थाक 'बाइलाज' बनयबाक भार देल गेलनि. आब प्रश्न छल जे पहिने एगारहो सदस्य बनथि तखन ने 'बाइलाज' बना आवेदन देल जाय. एहि क्रम मे एगारह सय टाका ल' सदस्य बनयबाक अभियान चलल जाहि मे सर्वश्री मधुकान्त झा, डाॅ सत्यनारायण मेहता, अग्निपुष्प, कुणाल, डाॅ इन्द्रकान्त झा, शशिबोध मिश्र 'शशि' आदिक नाम शामिल कयल गेल आ पंजीयन लेल आवेदन देल गेल. लगभग साल भरि मे संस्थाक पंजीयन भेल सेहो ल'द' क' मुदा एकर जँ श्रेय अछि तं मात्र विनोदेजी कें बांकी सदस्य लोकनि बबुआने बनल रहलाह.
संस्था बनल, मीटिंग-सीटिंग भेल मुदा ई अपन लक्ष्य सँ भटकि गेल. एकाध टा नीको काज भेल मुदा दुइए वर्ष मे ई उर्ध्वशांस लेब' लागल. पुनः दू वर्ष पर चुनावक बेर आयल तँ मन्त्रेश्वर झा जी हमरा विवश क' देलनि जे अहाँ सचिव लेल ठाढ़ होउ, विनोदजी कें रिप्लेश करू. एहिठाम हमरा सँ चूक भेल आ हम राजनीतिशास्त्र पढ़ियो क' राजनीति नहि बूझि सकलहुँ आ मन्त्रेश्वर जी राजनीति पढ़ि प्रशासक बनि सफल भेलाह, तहिना लेखक संघ कें तोड़बा मे सफल भ' गेलाह. हमर ई डेग विनोद जी कें अप्रिय लगलनि. हमहूं ठाढ़ भेलहुँ आ विनोद जी चुनाव पदाधिकारी होइतो सचिव पद लेल ठाढ़ भ' गेलाह. ओ पूरा चुनावी तिकड़मक संग मीटिंग मे (अपन पूरा ताकतिक संग) अयलाह. हम सामान्य रूपें उपस्थित भेलहुँ. यद्यपि ओहि मीटिंग मे जहिया चुनाव निर्धारित छल तहिया अनेक आरोप सँ ओहो (मन्त्रेश्वरजी) महिमा मंडित भेलाह अध्यक्षता करैत मुदा हमरा से सह्य नहि भेल. आपस मे हम सभ दू गोल भ' गेलहुँ से देखि बड़ कचोट भेल. लेखक साहित्यकार संवेदनहीन भ' गेल छल से ओतहि देखबा मे आयल. महिलागण बुद्धिजीवी कहयबाक लौल मे एखनो मूर्तिये टा छथि (दुर्गा, काली, सरस्वती नहि), सीता जकां विवश, सेहो ओतहि देखल- प्रेमलता मिश्र 'प्रेम', इन्दिरा झा आ पन्ना झाक रूप मे. अजितक ललकारा भेटल चुनाव लड़बाक लेल, हमरा स्मरण भ' आयल-युद्धक विरोध मे बुद्धक प्रतिहिंसा. एहन स्थिति मे चुनाव लड़ब हिंसा होयत. विचारक हिंसा, आचारक हिंसा, मानवीय संवेदनाक हिंसा. हम चुनाव नहि लड़ब से निर्णय करैत ओत' सँ निकलि जाइत छी. हमर चुनाव लड़ब राजनीति होइत से हमरा सह्य नहि छल, आइयो नहि अछि. लेखक संघक राजनीति चलैत अछि, चलि रहल अछि. आइ निबंधित लेखक संघ (चारि बेरक चुनाव कें टारैत) स्थायी अध्यक्ष, स्थायी सचिवक संग जीवि रहल अछि आ प्रंशसा लोढ़निहार व्यक्ति सभ जे हमरा सँ सहमत भ' दूरी बनौने रहथि से पुनः मैथिली लेखक संघ दिस टहल' लगलाह अछि.
आइ हमहूँ छी, ओहो सभ छथि, संपूर्ण साहित्यकार-लेखक वर्ग छथि मुदा 'संघ' कत' अछि से सभ ताकि रहल अछि. हम सदस्य किएक बनलहुँ से सोचि रहल छी, सदस्य बनियो क' असफल किएक भ' गेलहुँ से सोचि रहल छी- अपन जीवनक अनेक असफलता मे एहू विषय कें सूचीबद्ध क' आहत भ' रहल छी.
मोन पड़ैत अछि विनोदजी (सरकार)क ई वाक्य- अहाँ कें उचितवक्ता बनबाक कोन काज अछि'. मोन पड़ैत अछि श्री नरेन्द्र झा जीक परामर्श- अहाँ मैथिली पोथीक दोकान खोललहुँ अछि, राजनीति मे नहि पड़ू , चुनाव नहि लड़ू'. मोन पड़ैत अछि अपन दोकान मे बैसल डाॅ विद्यानाथ झा 'विदित'क आग्रह- 'हमरा अहाँक सक्रिय सहयोग चाही'. मोन पड़ैत अछि अपन व्यक्तव्य- लेखक संघक माध्यम सँ हम सभ मीलि लेखकक प्रति संस्था सभ मे जे दुर्भावना व्याप्त अछि तकरा दूर करब.'
ई हमर दुर्भाग्य जे आब हम ककरो ई नहि कहि सकैत छिऐक जे हम कोनो संस्थाक सदस्य नहि बनलहुँ मुदा हम एक दिन ई सुनि चौंकि उठैत छी जे डाॅ रमानन्द झा रमण बजलाह अछि जे नीक कयलनि पंडित गोविन्द झा आ शरदिन्दु चौधरी जे कोनो संस्थाक सदस्य नहि बनलाह.
•••
संपर्क :
शरदिन्दु चौधरी
2A/39, टेक्स्ट बुक काॅलोनी
इन्द्रपुरी, पटना- 24
मो. :- 0933410235


text:
१. रिक्तता
नेनपन मे पुबरिया टाटक ओहि पार बँसबिट्टी सँ अबैत भयाओन स्वर डेरा दैत छल हमरा बड्ड जोर जेना गुम्हरैत हो कतेको प्रेत एक संग, समवेत.. मुदा आब नहि डेरओबैत अछि कोनो प्रेत ने पोखरी-पूब बला राकस सभ आ ने भुतही गाछीक ओ गाछ धवल इजोरिया राति मे एकपेरिया पर बुलैत जकर ठारि सभ बुझाइत छल पिशाचक नमरल हाथ सन अट्टहास करैत हमर कंठ दिस बढ़ैत.. आब सियान भेलहुँ हम आब ड'र होइत अछि हमरा कल्पनातीत वास्तविकता सँ कोलाहलक माँझ चुपचाप फरैत चीत्कार करैत निस्तब्धता सँ.. आब भयाक्रांत रहैत छी हम चहुँदिस पसरल शून्यता सँ आब रोइयाँ भुलकैत अछि हमर मानव-कंठक रिक्तता सँ...
२. उपनिवेश
हमर घाम सँ सनायल देह
जे लगैत अछि अहाँकेँ असर्ध
से जँ सत्त पूछी तँ
अहींकेँ करैत अछि बेपर्द
अपनेक ई चिक्कन-चुनमुम
संगेमरमर सनक देह
ई जगमगाइत कोठा-महल
लहलहाइत खेत-खरिहान
क'ल-कारखाना, गोदाम-दोकान
उज्जर चमकैत दाँत
आ सदिखन भरल आँत
होइतय किन्नहु संभव
जँ रहितय हमरहु देह
अहीं सन चिक्कन-चुनमुन?
किए होइत छी एना भयाक्रांत
किए होइत अछि आश्चर्य?
सुख आ चैनक बँटवारा मे
अहाँ भनहि हँसोथि लेने होइ सुख
मुदा चैन आयल अछि हमरहि हिस्सा मे
धरि नहि करू कनिको दुःख
हम छी इहो बाँटय लेल तैयार
अहूँकेँ भेंटि सकैत अछि
राति भरिक
सोलह आना खाँटी निन्न
अनेरे भेल छी भिन्न
एकटा नबका कथा
कनी लीखि क' देखियौ ने!
एक टुकड़ी रौद
कनी चीखि क' देखियौ ने!!
रचनाकार संपर्क:
मनोज शांडिल्य
इमेल: manoj.jha.in@gmail.com


text: अहां सभ के ई जानि खुशी होएत जे अहांक सभ सं लोकप्रिय मैथिली ब्लॉग हेलो मिथिला रैंकिंग मे कइटा टॉप हिंदी आ अंग्रेजी के ब्लॉग सं आगां अछि. ई सभ अहां सभक प्यार... प्रेम... आशीर्वाद... अपनापन के कारण अछि. मुदा अहांक हेलो मिथिला आगां सेहो नीक सं आगां बढ़ैत रहय... तकरा लेल अहां सभ अपन अनमोल राय... सुझाव... विचार सेहो राखल करिऔ. अहां सभ सेहो एहि मंच... दलान पर लिखल करु. एकर लोकप्रियता के फायदा उठाउ. अपन मिथिलाक गाम-घर के... सुख-दुख के गप एक दोसरा के संग बांटय के कोशिश करु. अपन इलाका के विकास के गप सं दोसर लोक के सेहो अवगत कराबिऔ. गाम-घर के कोनो नेना-धिया-पुता नीक काज करैत अछि. कोनो प्रतियोगिता मे नीक स्थान पाबैत अछि. गाम -घर के नाम ऊंच करैत अछि. ओकरा सभ लोक के संग साझा करु. एक -दोसरा के बताबिऔ... एक दोसरा सं बतिआउ. गाम-घर मे किछ भ रहल अछि हमरा बताउ हम ओकरा जरूर एहि मंच पर राखब. कोनो समस्या होए... परेशानी होए. एहि ठाम राखु... भ सकैत अछि ओ हमरा सं दूर नहि होएत ... मुदा हेलो मिथिला के पढ़य वाला जे हजारों मैथिल भाई- बहिन लोकनि छथिन्ह. ओ जरूर दूर करताह. सभ मिलि जुलि के कोशिश करताह. एतबा नहि कोनो कविता... कहानी... लोककथा अछि... फकरा अछि... दु लाइन लिखि कs भेज दिअ. हमर ई-मेल अछि hellomithilaa@gmail.com बस याद राखब जे hello mithilaa के आखिर मे डबल ए अछि. त देर कोन बात के अखने लिखनाय शुरू करु आओर भेज दिअ अपन कोनो रचना. हेलो मिथिला खुलय मे कोनो दिक्कत हुए त मोजिला फायरफॉक्स मे खोलय के कोशिश करु आ फेर google... Yahoo... Raftaar या Bing search मे हेलो मिथिला सर्च करु. ब्लॉग के लिंक मिलि जाएत फेर ब्लॉग पर चलि जाउ. त अहां सभ के एक बेर फेर सं प्रणाम... आभार आओर धन्यवाद.


text:
बिहार राज्य प्रदूषण नियंत्रण पर्षद के प्रवक्ता वीरेन्द्र कुमार कहला कि पटना के वातावरण म' मानक सँ ढाई गुणा बेसी प्रदूषण दर्ज कायल गेल अछि। सामान्यत: वातावरण म' श्वसन योग्य धूलकण केर मात्रा 100 माइक्रोन प्रति घनमीटर होयत अछि, लेकिन वर्तमान म' राजधानी के वातावरण म' ऐहिक मात्रा 232.46 माइक्रोन प्रति घनमीटर अछि। वातावरण म' धूलकण केँ मात्रा बढ़ला सँ सांस संबंधी परेशानी भ' रहल अछि।
पीएमसीएच के वरिष्ठ चिकित्सक डॉ. बीके चौधरी कहला कि प्रदूषण के साथ मौसम म' बदलाव के कारण सेहो सांस संबंधी शिकायत बढ़ा रहल अछि। सांस केँ नली सिकुडला सँ लोग दम फुलबाक शिकायत क' रहल छैथ। सांस लेबा म' परेशानी भेला सँ लोग सभ म' बेचैनी केर शिकायत सेहो बढ़ल अछि। अस्पताल म' आबै बला 70 फीसद मरीज सांस संबंधी बीमारी केँ शिकायत करैत छैथ।
पीएमसीएच के शिशु रोग विशेषज्ञ डॉ.राकेश कुमार शर्मा कहला कि मौसम म' बदलाव के असर बच्चा सभ पर बड़ा पैमाना पर देखल जे रहल अछि। एखुनका तापमान आरएसवी वायरस क' सपोर्ट क' रहल अछि। एहि वायरस के कारण बच्चा सभ सांस संबंधी बीमारि के शिकार भ' रहल छैथ।
पीएमसीएच के अधीक्षक डॉ. लखीन्द्र प्रसाद कहला कि एखन ठंड के कारण सूर्योदय सँ पहिने टहलब काफी नुकसानदायक अछि। खासकरीकेँ रक्तचाप, मधुमेह आर दिल के रोगि सभ क' एहेन मौसम म' विशेष सावधान रहबाक जरुरत छैन्ह।


text:
कलकत्ता. कलकतिया मैथिल लेल रविदिन केर सांझ बेर मनोरंजक रहल. स्थानीय महाजाति सदन मे मिथिला विकास परिषद् द्वारा सात दिवसीय मैथिली नाट्य महोत्सव केर उद्घाटन कयल गेल. एहि अवसर पर अशोक झा लिखित मैथिली नाटक 'कमउआ पूत' केर मंचन सेहो कयल गेल. कार्यक्रम मे मनोज ठाकुर, श्याम दरिहरे, तारकेश्वर मिश्रा व अन्य संबोधित कयलनि. कार्यक्रम केर अध्यक्षता मिथिला विकास परिषदक अध्यक्ष अशोक झा आ संचालन अंजय चौधरी कयलनि. उदघाटन समारोह मे प्रसिद्ध समाजसेवी कामदेव झा, जीवेन्द्र मिश्र, विधायक स्मिता बक्सी, पूर्व विधायक संजय बक्सी, भोगेंद्र झा व राजेश सिन्हा उपस्थित छलाह.
रंगकर्मी बब्बन ठाकुर, अशोक झा, रूपा चौधरी, गोपीकांत झा 'मुत्रा', नारायण ठाकुर, संगीता झा बेबी अभिनय कौशल सं दर्शक कें अंत धरि बन्हने रहलाह. नाटकक नाटयकार, निर्देशक एवं गीतकार अशोक झा छलाह. पार्श्व गायक विवेक कुमार झा, कुमारी भावना प्रतिहस्त नाटक मे प्रयोग कयल गेल गीत कें सफलता पूर्वक प्रस्तुत कयलनि. नाटक गाम सं निकलल आ उंच पद पर पहुंचल युवकक माय-बापक प्रति सुप्त सिनेह पर व्यंग छल. नाटकक सफल मंचन मे अरुण कुमार झा, राघवेंद्र झा, रघुनाथ चौधरी, अशोक कुमार झा 'भोली', गौरीशंकर मिश्र, कुमारी शिक्षा झा केर सराहनीय भूमिका रहल.
रंगकर्मी बब्बन ठाकुर, अशोक झा, रूपा चौधरी, गोपीकांत झा 'मुत्रा', नारायण ठाकुर, संगीता झा बेबी अभिनय कौशल सं दर्शक कें अंत धरि बन्हने रहलाह. नाटकक नाटयकार, निर्देशक एवं गीतकार अशोक झा छलाह. पार्श्व गायक विवेक कुमार झा, कुमारी भावना प्रतिहस्त नाटक मे प्रयोग कयल गेल गीत कें सफलता पूर्वक प्रस्तुत कयलनि. नाटक गाम सं निकलल आ उंच पद पर पहुंचल युवकक माय-बापक प्रति सुप्त सिनेह पर व्यंग छल. नाटकक सफल मंचन मे अरुण कुमार झा, राघवेंद्र झा, रघुनाथ चौधरी, अशोक कुमार झा 'भोली', गौरीशंकर मिश्र, कुमारी शिक्षा झा केर सराहनीय भूमिका रहल.
(Report: मिथिमीडिया ब्यूरो)
Tags: हालचाल


text:
उधम सिंह नगर जिला
उधम सिंह नगर जिला भारतक उत्तराखण्ड राज्यक कुमाऊँ मण्डल अन्तर्गत अवस्थित एक जिला छी । उधम सिंह नगर जिलाक मुख्यालय रुद्रपुरमे अवस्थित अछि । उधम सिंह नगर जिला अपन सांस्कृतिक विरासत, हस्तकला, खानपान आ वन्य जीवनक लेल सम्पूर्ण राज्यमे प्रसिद्ध अछि । ई जिला अन्तर्गत ७ तहसिल अछि ।
जनसङ्ख्या[सम्पादन करी]
भारतक सन् २०११ क जनगणना अनुसार उधम सिंह नगर जिलाक जनसङ्ख्या १६,४८,३६७ अछि । एकर क्षेत्रफल २,९०८ वर्ग किलोमिटर अछि । सन् २०११ मे भेल भारतीय जनगणना अनुसार ई ठामक जनघनत्व ४२५ वर्ग किलोमिटर अछि ।
भाषा[सम्पादन करी]
उधम सिंह नगर जिलामे हिन्दी भाषा आ अन्य क्षेत्रीय भाषासभ बाजल जाइत अछि ।


text:
महिला
नारी मानवक स्त्रीक कहल जाएत अछि, जे नरक स्त्रीलिङ्ग छी । नारी शब्द मुख्यत: वयस्क स्त्रिसभक लेल प्रयोग कएल जाएत अछि । बहुते सन्दर्भसभमे मुदा ई शब्द सम्पूर्ण स्त्री वर्ग दर्शाबैक लेल सेहो प्रयोग कएल जाएत अछि, जेना: नारी-अधिकार।
विभिन्न संस्कृतिसभमे नारी[सम्पादन करी]
हिन्दू नारी[सम्पादन करी]
ऐतिहासिक तौर पर हिन्दु नारीक भूमिकामे बहुतेक अन्तर आएल अछि । परम्परागत तौर पर मध्य वर्गमे नारीक भूमिका घरेलू कामकाज सँ जुडल छल जेना कि बच्चासभक देखभाल करनाए आ बेसीतर औरतसभ पैसा आर्जन करैलेल नै जाएत छल। गरीब नारीमे, खासकर मेहनती वर्गमे पैसाक कमीक कारण सँ नारीक काम करै पडएत छल, हालांकि औरतसभक देल जाए वाक काम सभदिने मर्दसभ के देल जाएवाला कामसभ सँ प्रतिष्ठा आ पैसासभ दुनोमे छोट होएत छल ।
नेपालक प्रमुख नारीसभ[सम्पादन करी]
नेपालक विभिन्न क्षेत्रमे नारीसभक योगदान महत्वपूर्ण रहल अछि । नेपालक नाम विश्वमे चिन्हाबैमे योगदान करनिहार किछ नेपाली महिलासभक सूची निचा देल गेल अछि ।
- अरूणा लामा
- छायादेवी पराजुली
- तारा देवी
- देवकुमारी थापा
- द्वारिका देवी ठकुरानी
- नायक देवी
- पारिजात
- पासाङ ल्हामु शेर्पा
- भृकुटी
- महारानी राजेन्द्र लक्ष्मी
- योगमाया कोइराला
- राजल्लदेवी
- ललितत्रिपुरसुन्दरी
- शान्ता थपलिया
- शैलजा आचार्य
- सपनाश्री
- सीता
सन्दर्भ सामग्रीसभ[सम्पादन करी]
बाह्य जडीसभ[सम्पादन करी]
- नोबेल पुरस्कृत महिलासभ (गुगल पुस्तक ; लेखिका - आशा रानी वोहरा)
- आधी आपछिेको (स्त्रिसभ सँ सम्बन्धित विषयसभक सम्पूर्ण हिन्दी पोर्टल)
- नारी कामसूत्र (गूगल पुस्तक ; लेखिका - ड विनोद वर्मा)


text:
सासाराम। 12 नवम्बर।
सासाराम म' अपराधि सभ दैनिक भास्कर हिंदी दैनिक के पत्रकार (ब्यूरो चीफ) धर्मेन्द्र सिंह क' गोली मारी हत्या क' देलन्हि। घटना सासाराम मुफस्सिल थाना के अमरा तालाब के अछि। बताओल जे रहल अछि कि आय भोर ओ अप्पन घर लग चाय केँ दोकान पर चाय पिबैत छला तखने एक मोटरसाइकिल पर सवार तीन हथियारबंद अपराधि हुनका छाती पर गोली माइर देलन्हि।
स्थानीय लोग सभ हुनका तुरंत सासाराम के सदर अस्पताल ल' गेलन्हि लेकिन चिकित्सक सभ उक्त पत्रकार केँ प्राथमिक उपचार केलाक बाद हुनक नीक इलाज लेल वाराणसी रेफर क' देलन्हि, वाराणसी जाय केर क्रम म' रस्ते म' हुनकर मृत्यु भ' गेलन्हि।


text:
अभियुक्त गणेश साह लगभग 6 बरख से सिक्किम के सोमवारे म' आभूषण केर दोकान करैत छल। ओ अप्पन कनियाँ आर दुइ बच्चा केर संग ओतहि रहैत छल। एहि बरख अगस्त म' अभियुक्त अप्पन घर सहरसा अएलाह आर घर म' काज करबाक लेल रूपा (काल्पनिक नाम) क' ल सिक्किम गेलाह।
सितम्बर म' अभियुक्त केर कनियाँ इलाज करेबाक लेल अप्पन नैहर सिल्लीगुड़ी चल गेली आर दुइ माह नैहर म' रहली। एहि बीच अभियुक्त रूपा संग कैको बेर जबरन शारीरिक संबंध बनेलन्हि। जाहि सँ रूपा गर्भवती भ' गेलीह। ऐहिक जानकारी जखन रूपा अभियुक्त गणेश क' देली तेँ ओ दवाई खेबाक दवाब रूपा पर बनबे लागला। एहि क्रम म' अभियुक्त केर कनियाँ अप्पन नैहर सँ वापस आइब गेली, रूपा हुनका अप्पन आपबीती सभ बात कहलनि। इस विषय पर पति - पत्नी म' खूब झगड़ा भेलन्हि। गणेश रूपा क' सवेरे भाईग जेबाक लेल कहलनि।
रूपा 06.10.2016 दिन पुलिस स्टेशन पहुँच आपबीती बता उचित कार्यवाही करबाक मांग केलन्हि। पुलिस धारा 376 एवं 6 पेसो एक्ट के तहत मामला दर्ज करि खोजबीन शुरू केलन्हि। एहि बातक भनक जखन अभियुक्त क' लागलैन्ह तेँ ओ भागी के पस्तपार शिविर क्षेत्र के ढ़ाढ़ी गाम म' अप्पन संबंधी अनिल स्वर्णकार के घर म' रहे लागला।
सिक्किम पुलिस मोबाइल सर्विलांस सँ अभियुक्त केर पता लगा कैल्ह हुनका गिरफ्तार केलन्हि। गिरफ्तारी के समय सिक्किम सँ आयल सोमवारे थाना के प्रभारी अविनाश लामिधाने, प्रेम सृंग सेपर, रोहित कुमार गुरू एवं पस्तपार शिविर के एएसआइ अशोक कुमार मिश्र, हवलदार चन्द्रसेन प्रसाद सिंह, सिपाही उदय यादव, मोतीलाल सिंह, शशि कुमार एवं चौकीदार कलानन्द मौजूद छलाह।


text:
एहि संबंध म' कैल्ह बुधवार दिन पटना हाईकोर्ट के जस्टिस नवनीत प्रसाद सिंह अप्पन फैसला म' बिहार सरकार क' 34000 प्राइमरी शिक्षक सभक नियुक्ति प्रक्रिया अगला 6 महीना म' पूरा करबाक आदेश देलन्हि। पिछला बरख हाईकोर्ट केँ आदेश पर फर्जी शिक्षक सभक नियुक्ति रद्द भेला सँ खाली भेल सीट पर बहाली करबाक आदेश आयल अछि।
अपने क' बता दी कि पिछ्ला बरख फर्जी प्रमाणपत्र पर पैघ संख्या म' टीइटी पास शिक्षक सभक नियुक्ति केर मामला सामना आयल छल। ऐहिक बाद कोर्ट एक आदेश पर एहेन सभ फर्जी शिक्षक क' स्वेच्छा सँ अप्पन इस्तीफा देबाक लेल कहने छल। एहि आदेश के बाद हजारों केर संख्या म' एहेन लोग खुद अप्पन नौकरी सँ इस्तीफा देना छलाह।


text:
'डाक टिकट पर पाग सजल' गीत आइ-काल्हि लोकक ठोर पर अछि. एहि गीत कें मिथिलाक पारंपरिक लोक गायक मानवर्धन कंठ अपन स्वर सं सजओने छथि. एहि गीतक माध्यम सं मिथिलावासी लोकनिक हर्ष आ भावना कें देखोल गेल अछि, संगहि सरकारक प्रति आभार व्यक्त कएल गेल अछि. ज्ञात हो जे ई गीत मिथिलालोक फांउडेशन द्वारा सोशल मीडिया पर जारी कएल गेल अछि. मिथिलाक पाग कें डाक टिकट पर स्थान भेत्लाक बाद ई गीत जारी कएल गेल, जकरा खूब देखल-सुनल जा रहल अछि.
गायक मानवर्धन कंठ कहलनि जे मिथिलालोक फांउडेशनक अथक प्रयास सं मिथिला पाग कें राष्ट्रीय पहिचान भेटल अछि, जाहि सं देश-विदेश मे पाग पर चर्चा होमय लागल अछि. ओ कहलनि जे मिथिलाक सभ्यता-संस्कृति माछ, मखान और पान अछि मुदा मिथिलाक सांस्कृतिक प्रतिक चिन्ह पाग अछि.
ज्ञातव्य अछि जे मिथिलालोक फाउंडेशन किछु साल सं मिथिलाक समाजिक, आर्थिक एवं सांस्कृतिक उत्थान हेतु 'पाग बचाउ अभियान' राष्ट्रीय स्तर पर चला रहल अछि. एहि अभियान सं देश-विदेश मे पसरल एक करोड़ सं बेसी मैथिल जुड़ल छथि. फलतः सरकारक धियान एहि दिस गेल आ डाक टिकट जारी कएल गेल. मिथिलालोक फांउडेशन दिस सं दिल्ली आ बिहार मे पाग मार्च निकालल गेल छल. एकर संगहि दिल्ली सं देवघर धरि सैकड़ो पाग कावरियां गेल छल. एम्हर आबि क' पागक उपयोग बढल अछि आ लोक पाग पहिरब बेसी क' देलनि अछि. एतेक धरि भेल जे आब विधायक लोकनि विधानसभा मे पाग पहिरि क' पहुंचलाह. केन्द्र सरकार पाग टिकट जारी क' मिथिलाक एहि पहिचान कें सम्मानित केलक अछि.
मिथिलालोक फाउंडेशनक चेरयमैन डॉ. बीरबल झा केर कहब छनि जे मिथिलालोकक तहति चलि रहल कार्यक्रम 'पाग बचाउ अभियान' सं प्रवासी मैथिल कें सेहो हुनक मूल संस्कृति सं जोड़बाक प्रयास कएल जा रहल अछि, जाहि सं देशक संस्कृति मजगूत होयत, संगहि समाजिक समरसता एवं अर्थव्यवस्था पर अपेक्षित प्रभाव पड़त.
डॉ. झा कहलनि जे मिथिलालोक प्रवासी एवं स्थानीय मैथिल सबहक बीच सेतुक काज क' रहल अछि. पाग मिथिला सभ जाति, समुदाय केर पहिचान अछि. ई मिथिला संस्कृतिक प्रतीक अछि. संगहि ओ समस्त मिथिलावासी सं पत्राचार मे पाग डाक टिकटक प्रयोग करबाक अपील केलनि, जीहि सं एहि प्रतीक कें बेसी बढ़ावा भेटि सकतै.
Tags: Maithili Mithila News मैथिली हालचाल : ओहिपार


text:
> नाटकक माध्यमे जनजागरण
नव दिल्ली. मैथिल यूथ परिषद् दिल्ली मे अभिनयक परचम लहरयलाक बाद मिथिला दिस बढ़ल अछि. एहि आशय केर जनतब देइत परिषदक महासचिव मुकेश मिश्र कहलनि जे परिषद् दिल्ली मे नाटकक सफल आयोजनक बाद आब मिथिलाक धरती पर मैथिली नाटक 'आतंकवादी मुरारी बाबू'क मंचन करय जा रहल अछि. नाटकक लेखक आ निर्देशक मुंबई फिल्म जगतक कलाकार सागर झा छथि. मिथिला मे एहि नाटकक पहिल मंचन 12 नवंबर कए बरैल, मधुबनी मे भेल. जखन कि 13 आ 14 नंवबर कए फुलपरास, मधुबनी आ 20 कए जाता-काता, बेनीबग, मुजफ्फरपुर मे होएत.
ज्ञातव्य अछि जे परिषद एहि बेर दुर्गा पूजा मे एक नव प्रयोग करैत 'हमर एकता हमर प्रगति' घोष कें बुलंद करैत दिल्लीक कोना-कोना मे मैथिली नाटकक आयोजन आ प्रस्तुति करैत मशाल कें आगाँ बढब' मे सफल रहल छल.
'आय रौ घुटरा, ई की केलही !' हास्य-व्यंग्य स' परिपूर्ण दहेज़ प्रथा पर आधारित एहि नाटकक लेखक आ निर्देशक हिन्दी फिल्म उद्योग जगत मे स्थापित आ जानल-मानल अभिनेता सागर झा स्वयं दिल्ली मे उपस्थित भ' एहि मोहिम कें सफल बनेबाक उद्देश्य स' सभ सहयोगी कलाकार कें प्रशिक्षण द' एकर सफलतापूर्वक निष्पादन केने छलाह.
ज्ञातव्य अछि जे परिषद एहि बेर दुर्गा पूजा मे एक नव प्रयोग करैत 'हमर एकता हमर प्रगति' घोष कें बुलंद करैत दिल्लीक कोना-कोना मे मैथिली नाटकक आयोजन आ प्रस्तुति करैत मशाल कें आगाँ बढब' मे सफल रहल छल.
'आय रौ घुटरा, ई की केलही !' हास्य-व्यंग्य स' परिपूर्ण दहेज़ प्रथा पर आधारित एहि नाटकक लेखक आ निर्देशक हिन्दी फिल्म उद्योग जगत मे स्थापित आ जानल-मानल अभिनेता सागर झा स्वयं दिल्ली मे उपस्थित भ' एहि मोहिम कें सफल बनेबाक उद्देश्य स' सभ सहयोगी कलाकार कें प्रशिक्षण द' एकर सफलतापूर्वक निष्पादन केने छलाह.
(Report: मिथिमीडिया ब्यूरो)
Tags: हालचाल


text:
जहिना नंदनी अप्पन परिवारक संग लालू के आवास पर पहुंचली, गेट पर तैनात जवान हुनका सभके रोइक देलैन्ह। हुनका सभक भेट करबाक कारण बुझलाक बाद तैनात जवान तुरंत एहि बातक खबैर आवास के भीतर लालू तक पहुंचेलैन्ह। बाद मे नंदनी के आवास के भीतर बजाओल गेलैन्ह।
नंदनी लालू यादव क' कहली कि हुनकर दुनु किडनी फेल भ' गेल छैन्ह। पिछ्ला 2 बरख से ओ डायलिसिस के सहारे जी रहल छथि। घरक आर्थिक स्थिति ठीक नहि छैन्ह, बीमारी केर कारण आर बिगरल जे रहल अछि। डाक्टर सभ ट्रांसप्लांट के लेल कहने छैन्ह मुदा परिवारक स्थिति एहेन नहि अछि कि ट्रांसप्लांट करवा सकैछ।
अपने के बता दी कि नंदनी के पिता वकील छैथ, हुनकर आमदनी ओतेक नहि छैन्ह कि ओ बेटीक किडनी ट्रांसप्लांट करवा सकता। नंदनी लालू यादव से कहली कि बड्ड उम्मीदक संग अपने लग आयल छी। इलाजक लेल कनि मदैद क' दिया।
एहि पर लालू हुनका सांत्वना दैत कहलैन कि आब अहाँके चिंता करबाक जरुरत नहि अछि, अहाँके कुनु दिक्कत नहि होयत। हमरा से जता धरी भ' सकत मदैद करब। हम डॉक्टर सभसे बात करि जल्दे इलाज केर व्यवस्था करब।


text:
पुणे
पुणे भारतके महाराष्ट्र राज्यकs एक महत्त्वपूर्ण शहर छी। यी शहर महाराष्ट्रके पश्चिम भाग, मुला आ मूठा इ दुनु नदिसभके किनार बसल अछि आर पुणे जिलाक प्रशासकीय मुख्यालय छी। पुणे भारतक छठम सबसं बड़का शहर आ महाराष्ट्र कs दोसर सबसं बड़का शहर छी। सार्वजनिक सुखसुविधा आ विकासके हिसाबसं पुणे महाराष्ट्रमे मुम्बईके बाद अग्रसर छै। अनेक नामांकित शिक्षणसंस्थासभ होइके कारण इ शहरक 'पूरब कs ऑक्सफोर्ड' सहो कहल जाइत अछि। पुणेमें अनेक प्रौद्योगिकी आर ऑटोमोबाईल उपक्रम अछि, अही कारन पुणे भारतक ”डेट्राइट” जकाँ लागैत अछि। काफी प्राचीन ज्ञात इतिहाससं पुणे शहर महाराष्ट्र कs 'सांस्कृतिक राजधानी' मानल जाइत छै। मराठी भाषा इ शहरक मुख्य भाषा छी।
निर्देशाङ्क: १८°३२′N ७३°५१′E / १८.५३°N ७३.८५°E
नामसंपादित करें
पुणे यह नाम 'पुण्यनगरी' नामसं आएल समझल जाइत छै । इ शहर ई.स. ८ के शतकमे 'पुन्नक' (या 'पुण्यक') नामसं जानल जाइत छल, एहन सन्दर्भ मिलैत अछि। ई.स. ११के शतकमे 'कसबे पुणे' आ 'पुनवडी' नामसं जानल जाई लागल। मराठा साम्राज्यके काल खण्डमे शहरकs नाम 'पुणे'के रूपमे उपयोगमे लाबलक । ब्रिटिशसभ एकरा 'पूना' कहि कs संबोधित करsक सुरुआत केलक। आब इ पुणे, अही आधिकारिक नामसं जानल जाइत अछि।
इतिहाससंपादित करें
आठहम शताब्दीमे पुणे कs पुन्नक नामसं जानल जाइत छल। शहरक सबसं पुरना वर्णनइ.स. ७५८क छै, जब उ कालके राष्ट्रकूट राजमे एकर उल्लेख मिलैत अछि । मध्ययुग कालक एक प्रमाण जंगली महाराज मार्ग पर पाओल जाइ वला पातालेश्वर गुफा अछि, जे आठ्हम सदी कs मानल जाइत अछि।
मराठा साम्राज्यसंपादित करें
स्वातंत्रा संग्रामसंपादित करें
भूगोलसंपादित करें
पुणे कs स्थान 18°31'22.45" उत्तर अक्षांश, 73° 52' 32.69 पूर्व रेखांश अछि।
पेठसंपादित करें
वातावरणसंपादित करें
जैवविविधतासंपादित करें
अर्थव्यवस्थासंपादित करें
पुणेमे महत्वपूर्ण कम्पनीसभके मुख्यालय -
- बजाज अटो
- बैंक ऑफ महाराष्ट्र
- पर्सिस्टंट सिस्टम्स
- नीलसॉफ्ट
- ईनफाईनाईट एक्सटैन्सन
प्रशासनसंपादित करें
नागरिक प्रशासनसंपादित करें
जिला प्रशासनसंपादित करें
महानगर पुलिस तंत्रसंपादित करें
यातायात व्यवस्थासंपादित करें
जनजीवनसंपादित करें
पुणे के भगिनी शहरसंपादित करें
इ शहर पुणेके भगिनी शहर छी -
- त्रोम्सो, नॉर्वे
- ब्रेमेन, जर्मनी
- सान होज़े, संयुक्त राज्य अमेरिका
- फेरबँक्स, अलास्का, संयुक्त राज्य अमेरिका
पर्यटनसंपादित करें
अही ठाम बहुतो पर्यटक आकर्षण अछि। जहीमेसं किछ अछि:-
- शनिवार वाड़ा
- आगाखान महल
- पार्वती हिल मंदिर
- कटराज सर्प उद्यान
- कोणार्क
- osho ashram
संस्कृतिसंपादित करें
गणेशोत्सवसंपादित करें
- कसबा गणपती (इ पुणेके ग्राम देबता छी)
- तांबडी जोगेश्वरी
- गुरूजी तालीम
- तुलशीबाग
- केसरी वाडा (इ मंडल तिलक पंचांगके अनुसार गणेशोत्सव कs सजाबित अछि)


text:
बहुत हालेक बात थिक जे सागर अपन बेधक आ मार्मिक टिप्पणी सब सँ उत्फाल मचबैत सोशल मीडिया पर प्रकट भेल छलाह। मुख्य वस्तु जे हमर-अहांक ध्यान आकृष्ट करै छल से छलनि हुनकर एकाग्र निरीक्षण-दृष्टि। हमरा सब दिन ई लगैत रहल जे हो न हो, ई तरुण जँ कविता लिखथि तँ जुलुम लिखता। बहुत प्रीतिकर अछि ई देखब जे सागर कविता लिखि रहला अछि।
चाबस सागर !
देहक वस्त्र जकाँ अहाँ सँ उतरैत छी हम
आ कि उतारल जाइत अछि कोनो आन बहन्ने,
जाहि ठाम इजोतक अबरजातक बीच
अन्हार अबैत अछि घोघ लटकओने
जिनगीक नायिका बनि,
जखन निसाभाग रातिक माझ
विपत्तिक उत्सवक हकार दैत
सड़क लटपटाएत भगैत अछि
विरहक ताल आसमान धरि पहुँचेने
पसिखानाक झमार सँ लौटैत बटोहीक दिस
केस केँ फोलि माटि देखबैत
हमर प्रेयसी अबैत छथि
भखरैत सर्दीआएल राति मे
स्नेहे सँ छोड़बाक ओरिआन करैत,
हमर कविताक अर्धांगिनीक
लाल लहंगा केँ समर्पित
रत्ती बसातक सिहकी सँ
डिबियाक टेमी परहक आगि सन डोलैत, समूचा देह,
मोलाएम गर्म हाथक कोनो कोन मे
मेहदीक रचाओल हमर नाम
होबए लगैत अछि रक्तक लाली सँ
हल्दिआएन पीयर,
हमर कविता रंगबाक चेष्टा करैत अछि
लालो सँ सहस्त्रों जोजन आगाँ, एसगर ठाढ़
हमरा अहाँक पीड़ाक शब्दक रंग सँ
दुखक भमरा फूटैत अछि पन्ना सँ कीबोर्ड धरि,
प्रेमक पीड़ा केँ असोथकित बाट पर
हमर कविता गढ़ैत अछि अहाँ केँ स्वरूप
अपना केँ पूर्ण करबा लेल
एकहेकटा प्रेम कएनिहार
ककरहुँ वस्त्र मात्र छथि
उतारल जएताह कोनो दिन (!)
बाँचल गिनतीक किछु श्वांसक संग
चमकैत अछि अंदेसा
वस्त्र जकाँ बदलल जएबाक,
ओहिएठाम पूर्ण होइत अछि कविता
जेना 'हमर-अहाँक'।
कोनो दूधिया पएर नचैत अछि आँखिक बीच,
धएने साँझक नाथ, छेकने रातिक दुआरि
अंतिम धरि बचओने रहैत अछि भरोस
दू जोड़ी आँखिक घेंटाजोड़ी होएबाक
औलैत अछि हमर इच्छाक काँच बिया
अपन पपनीक ताग पर,
काजरक अओढ़ सँ झीकब चाहैत
बेफिजूलक बेगरता, अपना डीम्हा मे
टुकटूकी लधने, ठिकिअबैत
सियाह ठोड़ पर छताएल जुआन जिगेसा
आँखि सँ कंट्रोल होइत पृथ्वीक भूगोल
आ हुलकी दैत अन्हारक विवशता, हमरा अहाँक बीच
नबगछुलीक कोनो फुनगी पर जेना
नब पल्लबक झुरमुट मे देखार होइत
कतेको बाँझ बरखक बाद, मनोरथक एकगोट आम
चिन्हने होइ, बरखो एसगर छोड़ि गएनिहारक तरबा
श्राद्घ-कर्मक भिनसर हँसी-ठहक्का करैत, दलान
कोनो टूटल खिड़कीक फाँक सँ
यात्री केँ भेटैत अछि आफियतक, पीपरक छाँह
बुन्न भरि तेल पर डोलैत, डीबियाक नान्हि टा इजोत
जकर बन्न होइते, फुजैत बेआकुल बिछाओनक भक
संसारक मैप सँ मनुखक छाप धोखरि
बिलिन होएत असंख्य परमानुक आबाज मे,
लासक सड़क बहारल जाएत
ओकरहि रक्तक धार सँ, ओही ठाम
कोनो रँगाएल पएर सँ अबैत हकार आ
कजराएल निमुन आँखिक सिहन्ता
मेटा सकत ककरो गोदऔस कच्छमच्छी
उड़ा सकत किछुए काल, थोड़बे अफबाह
ककरो आगम केँ।
जाहि तरहेँ भुतिआए रहलहुँ अछि हम
नहि कहल जा सकैछ, छी मनुख
आकि एहिठामक खुटेसल कोनो चेतन जीव
उपजबैत गेलहुँ किछु स्वप्न
मेटबैत गेलहुँ दुखक सभ दरारि
निन्नक फाड़ सँ
अहाँक नाम संग
लिखल गेलैक हमरहुँ नाम
दलानक ताख पर
नुकओने रहलहुँ लिखल किछु पत्र
बिनु नाम, एड्रेसक
जकरा देबार पढ़ि कए लेलकै अछि प्रेम
जे अहाँ कहिओ रुसि, फुला सकितहुँ गाल
आ चौठचानक आँगन बुझि
हम बना सकितहुँ रंग-बिरंगक अड़िपन
अनदिनों, दिन-राति
भाँगल गेलैक आत्मा
पटकल गेलैक चार परहक कुम्हर जेना
आ चिन्हार हाँसू पर फाँक कएल गेलैक हमर प्रेम
अनंत धरिक लेल बनाओल
एहि प्रेमक अबडेरल निवासक संग
फुलाएल जा रहल अहाँक लेल बेतरेक,
फुलाएल अभिलाष केँ जोगाएब
चढ़ेबा लेल अहाँक स्नेहक मिझाएल आँच पर
एखनहुँ!
अहाँक रुइयाक मेहियाएल ठोड़ सँ
सिनुरिया इजोतक मिसिया भरि लाली,
जाहि दिन अहाँक गाल गुलाबी सिकुड़ि
बेजन्तिक सुखाएल पात बनबा पर होएत बीर्त,
केस उड़ि बन्न कए देत भेट करब
आँखिक कारी काजर सँ
उतरि जाएत अएना मोनक देबाल सँ,
ओहिठाम हमर कविता कए सकत श्रृंगार
निसंदेह, एखन सँ नीक, अहाँ सँ नीक
टांगि देत अहाँक एकहेक डेग पर आसमानी अएना
हमर कविता देखा सकत अहाँक ओ रुप
जे नहि देखाओल अछि कोनो अएना,
जे नहि देखा सकल अहाँक कतेको प्रेम कएनिहार मे
किओ एक, एखन धरि
जखन कि अहाँक रुप पर लिखल गेल
कतेको कविता, कतेको कविक कलमे, अहींक लेल
कीट्स, पाब्लो आ कि करावास बैसल
हिकमतक पन्ना पर सेहो
अहाँक ठोड़क भखड़ैत लौलीन रंग,
कए देत काजरक कारी सँ बेसी कारी अहाँक केश
सोलह बरखक
अहाँक जुवानिक, एकगोट प्रेमिक पसीनक फोटो सँ
सुन्नर होएब अहाँ,
हमर कोनो अपूर्ण कविताक पुरान कागत पर
सन 'दु हजार अस्सी' मे।
देखबा लेल अपना माथा, एकगोट लौलीन पाग
ठाढ़ होएबा लेल मिथिलाक बैनर लगाओल
मिथिला सँ दिल्ली धरिक कोनो मंच,
बजबा लेल ओ बात, जे करैत काल
मोन पड़ैत अछि प्रवास
आ कि अपन सामर्थ्यक ओकायत,
जाहि सँ बेस बाजि लेलहुँ अछि
किछु आओर थोपड़ी सुनबाक बास्ते।
बान्हि रखने अछि मंचहि केँ माइक्रोफोन।
नहि लेल जाइ छीन,
पाग केँ नहि फेक देल जाइ जुमा मंचहि सँ
हम बजैत रहब,
पूजैत रहब इतिहासक गौरब केँ
जा धरि मिथिला टेक नहि दैछ मुड़ी,
थोपड़ी सुनैत रहब
जा धरि संस्कारक देह
नहि सनिहा जाइ आधुनिकताक चूल्हा मे।
उघैत रहलहुँ एहि मंच सँ ओहि मंच,
टाँगेट रहलहुँ विदेसक देबाल पर पेंटिग
अखियास नहि रहलए
कहिया टाँगि अएलहुँ विरोधक स्वर,
मीठ सँ आओर मीठ होएबाक बाट मे
उजड़ि गेल शरीर आ
आधुनिकताक लपेट मे
ठाम परहक संस्कार।
आ मुड़ी टुटलाक बादो नहि धएल जमीन।
किछु माथक पाग,
किछु मंचक, मंचहि भरिक चालि देखि लगैत अछि
ओजनगर तँ 'नहिये टा भ' सकैछ' ओहिठामक पाग!


text:
कोरोना कालमे डिजिटल फ्रॉडके मामिला बहुत बढ़ल अछि। अहि लेल ऑनलाइ ठगी रोकवाक लेल भारतीय रिजर्व बैंक अंतरराष्ट्रीय लेनदेन, ऑनलाइन ट्रांजेक्शन आओर कॉन्टैक्टलेस लेनदेन के नियम सभमे बदलाव कयलक अछि। नव गाइडलाइंस एक अक्तूबर सँ लागू भ’ गेल अछि। आबु बुझैत छी अहि नव नियम सभके बारे मे।
केंद्रीय बैंकके नियम सभके अनुसार, 1 अक्टूबर सँ ग्राहक सभके अपन डेबिट आओर क्रेडिटके लेल लिमिट सेट करय पड़त। ग्राहक सभके एटीएम, पीओएस मशीन अथवा ऑनलाइन पाइ ट्रांसफर करय लेल अथवा ऑनलाइन खरीदारीके लेल लिमिट तय करय पड़त। अहाँ इ लिमिट नेट बैंकिंग, मोबाइल बैंकिंग अथवा बैंक एटीएम पर जा कय तय कयल जा सकैत अछि।
नव नियम सभके अनुसार, डेबिट आओर क्रेडिट कार्ड ग्राहक सभके अंतरराष्ट्रीय लेनदेन, ऑनलाइन ट्रांजेक्शन आओर कॉन्टैक्टलेस लेनदेनके लेल प्रेफरेंस दर्ज करय पड़त अर्थात प्रायोरिटी सेट करय पड़त। जँ ग्राहकके कोनो विशेष सेवाके जरूरत होयत, तखने हुनका ओ सेवा भेटत।
जाहि ग्राहक सभके नव कार्ड जारी कयल जायत, हुनका प्रत्येक सेवाके लेल रजिस्टर करय पड़त। जखनि कार्ड जारी होयत, तँ ओहिमे मात्र एटीएम अथवा पीओएस मशीन सँ डोमेस्टिक लेनदेनके मात्र सुविधा उपलब्ध होयत आओर बाकी सुविधा सभ लेल ग्राहकके रजिस्ट्रेशन जरुरी होयत।
अनेको अंतरराष्ट्रीय ई-कॉमर्स वेबसाइट्स नहिये सीवीवी पिन माँगैत छै आओर नहिये लेनदेनके पुष्टि करवाक लेल ओटीपी माँगैत छै। एनामे नव नियम लागू भेलाक बाद आब लेनदेन नहि भ’ पाओत। अहिके संग ग्राहक सभके अहि लेल लिमिट सेहो तय करय पड़त। अहि सँ लेनदेन सुरक्षित होयत आओर धोखाधड़ी पर सेहो लगाम लागत।
अहाँके मिथिला लाइव पर इ समाद केहन लागल ?अहाँ निचा कमेन्ट बॉक्समे जरुर बताउ।


text:
कलकत्ता. सितंबर मासक "संपर्क"क बैसार दिनांक १४ अक्टूबर २०१२ रविदिन नवीन प्रकाशनक कार्यालय कक्ष मे संपन्न भेल. एहि बैसारक अध्यक्षता प्रसिद्ध साहित्यकार नवीन चौधरी कएलनि.उपस्थित रचनाकार सभ बेस उत्साहपूर्वक अपन-अपन टटका रचनाक पाठ कएलनि आ' ओहि रचना पर उपस्थित आन-आन सदस्यसभ अपन प्रतिक्रिया देलनि. साँझ मे छह बजे सँ बैसार प्रारंभ भेल जे करीब दू घंटा धरि चलल. "संपर्क"क बैसार मे आशीष अनचिन्हार, रोहित कुमार मिश्र, चंदन कुमार झा मिथिलेश कुमार झा, आ' नवीन चौधरी अपन-अपन रचना पाठ कएलनि.रोहित कुमार मिश्रक "शनिदेवक कृपा" उपस्थित साहित्य-प्रेमीकेँ बेस नीक लगलनि.चंदन कुमार झा एवं आशीष अनचिनहारक गजल सेहो प्रशंसित भेल.मिथिलेश कुमार झा'क विहनि कथा तथा संतोषी कुमारक दू गोट कविता उपस्थित लोकक बीच अपन बेस प्रभाव छोड़लक.साहित्यक नोबेल पुरस्कार २०१२सँ संबंधित नवीन चौधरीक रिपोर्ताज अत्यंत सूचना प्रद छल. पठित रचना सभपर मिथिलेश कुमार झा, देवीशंकर मिश्र,आशीष अनचिन्हार,संतोषी कुमार, चंदन कुमार झा आ' नवीन चौधरी विस्तृत चर्चा कएलनि.ज्ञात हो जे संपर्कक बैसार हरेक मासक दोसर रवि कें होइत अछि. नव-नव साहित्यकारकें साहित्यलेखनक दिशामे उचित मार्गदर्शन सेहो एहिठाम भेटैत अछि. अगिला मासक संपर्क ११ नवम्बर कें होयत.
(Report: मिथिमीडिया ब्यूरो)
Tags: हालचाल


text:
दड़िभंगा. दू दिवसीय दरभंगा अंतरराष्ट्रीय फिल्म फेस्टिवल केर शुरूआत आइ भेल अछि. दरभंगा फिल्म क्लब दिस सं 2-3 फरवरी कें आयोजित दरभंगा अंतरराष्ट्रीय फिल्म फेस्टिवल केर उद्घाटन मो. अली असरफ फातमी कयलनि. कामेश्वर सिंह संस्कृत विश्वविद्यालय केर दरबार हाल ऑडिटोरियम मे आयोजित एहि फेस्टिवल केर पहिल दिन 'कखन हरब दुःख मोर' फेम निर्देशक संतोष बादल केर 'द रिटर्न आफ जगदीश चन्द्र बसु' सहित 3 गोट फिल्म देखाओल गेल, जाहि मे फिल्म 'जून' आ 'हैण्डओवर' सेहो छल. कार्यक्रम केर पहिल दिन बेस भीड़ रहल. मैथिली फिल्म सहित आन-आन भाषाक फिल्म व्यक्तित्व लोकनि उपस्थित छलाह. कार्यक्रम मे सरकार सं मैथिली फिल्म कें कर रहित करबाक मांग जोर पकड़ने रहल. कर रहित भेने फिल्म निर्माण मे गति आओत से कहल गेल. फेस्टिवल केर दोसर दिन अर्थात 3 फरवरी कें सांस्कृतिक कार्यक्रम ओ मैथिली लघु फिल्म 'कमला' सहित 7 गोट फिल्म देखाओल जायत. एकर संगहि अवार्ड सेरेमनी सेहो होयत. ज्ञात हो जे दरभंगा फिल्म फेस्टिवल मे एड्स जागरुकता पर आधारित मैथिली लघु फिल्म केर लेखक-निर्देशक अमितेश शाह सेहो भाग ल' रहल छथि. (Report: नवीन कुमार 'आशा')
दरभंगा अंतर्राष्ट्रीय चलचित्र उत्सव शुरू
byMithiMedia •


text:
नवका- पुरनका लेख सर्च करु...
आब नहि खुलत नवका शराबक दोकान
बिहार मे आब शराबक नवका दोकान नहि खुलत. बिहार सरकारक ई फैसला अछि जे आब शराब दोकानक लेल नवका लाइसेंस जारी नहि कएल जाएत.
बिहारक आम लोक लेल ई नीक खबर अछि. लोक सभ कमाई केर एकटा बड़का हिस्सा शराब पर खर्च करि दय छथिन्ह.
बिहार मे तं कइटा घर शराबक चक्कर मे बर्बाद भ गेल. कतेक लोकसभ दिन भर मजदूरी कs क अएला के बाद सीधे शराबक दोकान पर चलि जाए छथिन्ह.
नून-तेल खरीदय के जगह शराबक बोतल खरीद लैत छथिन्ह. परिवार के संग मारि-पीट करय छथिन्ह.
सरकार एहि पर रोक लगाबय लेल शराबक दाम बेसि करि देलक मुदा कोनो खास फर्क नहि पड़ल. बिक्री जारी रहल.
ओना सरकारक नवका लाइसेंस जारी नहि करय के फैसला सं खास फर्क नहि पड़त...किएक तं पुरना दोकान तं खुलले रहत.
पुरना दोकान पर शराब तं मिलते रहत. अगर सरकार सच मे एहिपर रोक लगाबय चाहैत अछि तं ओकरा गुजरात जकां पूर्णरूप सं शराब पर बंदी लगाएबाक चाही.
सरकार के कहनाय अछि कि ओ शराब के दुष्परिणाम के बारे मे लोक के जागरूक करत...हर साल 26
नवंबर के मद्य निषेध दिवस मनाएत.
मुदा एकर खास असर नहि पड़त. अगर सरकार सच मे गंभीर अछि तं ओकरा सभ धर्मक धर्मगुरु के संग मिलि कs लोक मे एकर खिलाफ अभियान चलएबाक चाही.
लोक सभ के ई बतैनाय जरूरी अछि जे एहि सं सेहत आओर पाई दुनू के नुकसान पहुंचैत अछि. ई लोक के खोखला बना दैत अछि.
सरकार के एकटा तय समय सीमा दsक एकर दोकान करय वाला के दोसर बिजनेस करय लेल प्रोत्साहित करबाक चाही.
एहि पर दस तरहक टैक्स लगा कs एकरा एतेक महंग करि देल जाए जेहिसं लोक एकरा खरीदय मे दस बेर सोचय.
हमर ईमेल:-info@hellomithilaa.com
सदस्यता लें टिप्पणियाँ भेजें (Atom)


text: पटना । राज्य सरकार मैथिली अकादमी क पुनर्गठन करि देलक अछि। हालांकि नीतीश सरकार क कार्यकाल पूरा हेबा मे किछु मास बाकी अछि तखन एकर पुनर्गठन कैल गेल अछि। कमला कांत झा कए मैथिली अकादमी क अध्यक्ष बनाउल गेल अछि। मैथिली अकादमी क कार्यसमिति आ सामान्य परिषद क सेहो पुनर्गठन कैल गेल अछि। आरएन कॉलेज मधुबनी क मैथिली विभाग क डा. विभूति आनंद, एएन कालेज पटना हिन्दी विभाग क रीडर डा.कलानाथ मिश्र आ पटना विवि मैथिली विभाग क अध्यक्ष डा. विरेन्द्र नारायण झा कए सामान्य परिषद क सदस्य बनाउल गेल अछि। ओतहि एमएलएसएम कॉलेज दरभंगा क मैथिली क अवकाश प्राप्त विभागाध्यक्ष डा. उमाकांत झा आ तिलका मांझी विवि भागलपुर मे रसायन विभाग क ज्योतिन्द्र चौधरी कए कार्य समिति क सदस्य मनोनीत कैल गेल अछि। ओना कार्यसमिति मे 8 पदेन आ 15 मनोनीत सदस्य होइत छथि। जखकि सामान्य परिषद मे 28 मनोनीत (कार्य समिति क 15 मनोनीत सहित) आ 21 पदेन सदस्य होइत अछि।


text:
लखनऊ
लखनऊ (/ˈlʌknaʊ/ ( सुनी) Lakhna'ū) भारतक उत्तर प्रदेशक राजधानी छी। ई शहर, लखनऊ जिला तथा लखनऊ प्रमण्डलक प्रशासनिक मुख्यालय सेहो छी। लखनऊ शहर अपन खास नजाकत तहजीबवला बहुसांस्कृतिक खूबीक लेल प्रसिद्ध अछि। सन् २००६ मे ई शहरक जनसङ्ख्या २,५४१,१०१ तथा साक्षरता दर ६८.६३% छल।[७] कानपुर शहरक बाद ई शहर उत्तर-प्रदेशक सबसँ पैग शहर छी। शहरक बीचसँ गोमती नदी बहैत अछि, जे लखनऊक सांस्कृतिक हिस्सा छी
लखनऊ ओ क्षेत्रमे स्थित अछि जे ऐतिहासिक रूपसँ अवध क्षेत्रक नामसँ जानल जाइत अछि । लखनऊ एतिहासिक रुपसँ एक बहुसांस्कृतिक शहर रहल अछि । एतय शिया नवाबद्वारा शिष्टाचार, सुन्दर उद्यान, कविता, सङ्गीत तथा बढिया व्यञ्जनके सबदिने संरक्षण देनए छल । लखनऊके नवाबक शहर कऽ रूपमे सेहो जानल जाइत अछि।[८] एकरा पूर्वक स्वर्ण शहर (गोल्डेन सिटी) तथा शिराज-ए-हिन्द क रूपमे जानल जाइत अछि। आजुक लखनऊ एक जीवन्त शहर छी जे एखन एक आर्थिक विकासक बाटदिस अछि आ ई भारतक तेज गतिशील गैर-महानगरक शीर्ष पन्द्रह शहरसभमेसँ एक छी।[९] ई हिन्दी आ उर्दू साहित्यक केन्द्रमे सँ एक छी ।
इतिहास[सम्पादन करी]
लखनऊ प्राचीन कोसल राज्यक हिस्सा छल। ई भगवान रामक विरासत छल जकरा ओ हुनकर भाई लक्ष्मणकेँ समर्पित करि देनए छल।[१०] अत: एकरा लक्ष्मणावती, लक्ष्मणपुर या लखनपुरक नामसँ सेहो जानल गेल, जे बादमे परिवर्तन भऽ लखनऊ भेल। ई शहरसँ अयोध्या मात्र ८० माइलक दूरीमे स्थित अछि।[१०] एक अन्य कथा अनुसार ई शहरक नाम, 'लखन अहीर' जे 'लखन किला'क मुख्य कलाकार छल, कऽ नाममे राखल गेल छल। लखनऊक वर्तमान स्वरूपक स्थापना नवाब आसफुद्दौलाद्वारा सन् १७७५ मे कएल गेल छल। अवधक शासकसभ लखनऊके अपन राजधानी बनाए एकरा समृद्ध बनेने छल। मुदा ओकरबादक नवाब विलासी आ निकम्मा सिद्ध भेल। ई नवाबसभक काहिल स्वभावक परिणामस्वरूप लर्ड डलहौजीक फौजसभ बिना युद्ध अवधक अधिग्रहण करि ब्रिटिश साम्राज्यमे मिलेनाए छल। सन् १८५० मे अवधक अन्तिम नवाब वाजिद अली शाह ब्रिटिश अधीनता स्वीकार केनए छल। लखनऊक नवाबसभक शासन एहि प्रकार समाप्त भेल।[१०]
सन् १९०२ मे नर्थ वेस्ट प्रोभिन्सक नाम बदलि युनाइटेड प्रोभिन्स अफ आगरा एन्ड अवध कएल गेल। साधारण बोलचालक भाषामे एकरा युनाइटेड प्रोभिन्स या युपी कहल जाइत अछि। सन् १९२० मे प्रदेशक राजधानीके इलाहाबादसँ बदलि लखनऊ बनाएल गेल। प्रदेशक उच्च न्यायालय इलाहाबादमे रहल आ लखनऊमे उच्च न्यायालयक एक खण्डपीठ स्थापित कएल गेल। स्वतन्त्रताबाद १२ जनवरी सन् १९५० मे ई क्षेत्रक नाम बदलि उत्तर प्रदेश राखल गेल आ लखनऊ एकर राजधानी भऽ गेल।
चित्र दीर्घा[सम्पादन करी]
आसफुद्दौला
१७७५-१७९७[११]
सन्दर्भ सामग्रीसभ[सम्पादन करी]
- ↑ "CONTACT DETAILS OF COMMISSIONERS AND MAYORS OF AMRUT CITIES", Atal Mission for Rejuvenation and Urban Transformation।
- ↑ "Lucknow Pin Code list, Population density ,literacy rate and total Area with census 2011 details", अन्तिम पहुँच २४ जुलाई २०१४।
- ↑ "Lucknow Municipal Corporation Demographics", Census of India, अन्तिम पहुँच ३ जून २०१६।
- ↑ "Cities having population 1 lakh and above, Census 2011" (PDF), The Registrar General & Census Commissioner, India, अन्तिम पहुँच २५ जून २०१४।
- ↑ "District Census Handbook - Lucknow" (PDF), Census of India, The Registrar General & Census Commissioner, पृ: २८, अन्तिम पहुँच ७ जून २०१६।
- ↑ "The top 15 Indian cities by GDP | India's top 15 cities with the highest GDP", Yahoo! Finance, २८ सितम्बर २०१२, अन्तिम पहुँच ४ अगस्त २०१४।
- ↑ आइडेन्टिफिकेशन अफ माइनौरिटी कन्सन्ट्रेशन डिस्ट्रिक्ट्स पब्लिक इन्फोर्मेशन ब्यूरो
- ↑ Mathini (२०१७-०८-०९), "Lucknow, the city of Nawabs and Tehzeeb", म्याजिक इन्डिया (अङ्ग्रेजीमे), अन्तिम पहुँच २०२०-०४-१८।
- ↑ फास्टेस्ट ग्रोइंग सिटीज़ (१ टू १००) | सिटी मेयर्स स्टैटिस्टिक्स |
- ↑ १०.० १०.१ १०.२ "History" (अङ्ग्रेजीमे), अन्तिम पहुँच २०२०-०४-१८।
- ↑ पब्लिक इन्फोर्मेशन ब्यूरो
- ↑ लखनऊक इतिहास
बाह्य लिङ्कसभ[सम्पादन करी]


text:
मुंबई। 27 सितम्बर। [जितमोहन झा (जितू)] ओना त' माता के मुख्य रूप सँ 51 शक्तिपीठ मानल जायत अछि। मुदा देवी भागवत पुराण म' 108, कालिकापुराण म' 26, शिवचरित्र म' 51, दुर्गा सप्तशती आओर तंत्रचूड़ामणि म' शक्तिपीठ सभक संख्या 52 बताओल गेल अछि। मुदा संख्या सभक एहि मकड़जाल सँ यदि अपने बाहर निकलब त' पाएब कि सभ शक्तिपीठक स्थापना के बारे म' जे कथा बताओल जायत अछि ओ एकहि अछि।
हिन्दू धर्म पुराण सभक मुताविक जता - जता माँ सती के देहक टुकड़ा, वस्त्र वा आभूषण गिरल, ओता - ओता शक्तिपीठ अस्तित्व म' आयल, जे अत्यंत पावन तीर्थ कहलायल। ई तीर्थ पूरा भारतीय उपमहाद्वीप पर पसरल अछि।
अपने क' बता दी 51 शक्तिपीठ म' भारत-विभाजन के बाद 5 शक्तिपीठ भारत म' कम भ' गेल आओर एखुनका भारत म' सिर्फ 42 शक्तिपीठ बचल अछि। 1 शक्तिपीठ पाकिस्तान म' चल गेल आओर 4 बांग्लादेश म' चल गेल। शेष 4 शक्तिपीठ म' 1 श्रीलंका, 1 तिब्बत आओर 2 नेपाल म' अछि।
या देवी सर्व भूतेषु शक्ति रूपेण संस्थिता
नम: तस्ये नम: तस्ये नम: तस्ये नमो नम:||
शक्तिपीठ सभक सन्दर्भ म' पौराणिक कथा :- कहल जायत अछि कि प्रजापति दक्ष केर पुत्री बनी माता जगदम्बिका सती केर रूप म' जन्म लेलनि आओर बाद म' भगवान शिव सँ बिआह केलनि। दक्ष अप्पन जमाई शिव क' सदिखन निरादर भाव सँ देखैत रहथिन।
एक बेरक गप अछि, दक्ष प्रजापति कनखल (हरिद्वार) म' 'बृहस्पति सर्व' नामक यज्ञ केर आयोजन केलनि। ओहि यज्ञ म' ओ ब्रह्मा, विष्णु, इंद्र समेत आन देवी-देवता सभके आमंत्रित केलनि, मुदा अप्पन बेटी - जमाई क' आमंत्रित नहि केलनि। सती बिन बजौना ओहि यज्ञ म' शामिल होयबाक लेल चल देली।
यज्ञ-स्थल पहुंचबा पर सती अप्पन पिता दक्ष सँ शंकर जी क' आमंत्रित नहि करबाक कारण पुछलि आओर पिता स' उग्र विरोध प्रकट केलीह। एहि पर दक्ष प्रजापति भगवान शंकर के बारे म' हुनका अपशब्द कहलनि। सती अप्पन पति के एहि अपमान क' बर्दास्त नहि क' पेलीह आओर यज्ञ-अग्नि कुंड म' कूदिके अप्पन प्राण त्यैग देलीह।
भगवान शंकर क' जखन एहि दुर्घटना केर पता चलल त' क्रोध सँ हुनकर तेसर आँखि खुइज गेलनि। भगवान शंकर केर आदेश पर हुनकर गण सभक उग्र कोप सँ भयभीत सभ देवता आओर ऋषिगण यज्ञस्थल सँ परा गेलथि।
भगवान शंकर यज्ञकुंड स' सती के पार्थिव देह क' निकैल अप्पन कन्हा पर उठा तांडव नृत्य करे लागलथि। जाहिसँ पूरा सृष्टि म' हाहाकार मैच गेल। पृथ्वी समेत तीनो लोक क' व्याकुल देख आओर देवता सभक अनुनय-विनय पर भगवान विष्णु सुदर्शन चक्र सँ सती के देह क' खण्ड - खण्ड करि धरती पर गिरा देलनि।
जखन - जखन शिव नृत्य मुद्रा म' अप्पन पेर पटकैत रहथिन, भगवान विष्णु अप्पन चक्र सँ सती के देहक कुनू अंग काटी ओहिक टुकड़ा क' पृथ्वी पर गिरा दैत रहथिन। एहि प्रकारे जता - जता सती के देहक टुकड़ा, धारण कायल वस्त्र वा आभूषण गिरल, ओता - ओता शक्तिपीठ केर निर्माण भेल। एहि तरहे कुल 51 स्थान पर माता केर शक्तिपीठ अस्तित्व म' आयल।


text:
नील पट्टीकेँ क्लीक कए कs ब्लॉगक सदस्य बनल जाउ
जय मिथिला जय मैथिली
रचना मात्र मैथिलीमे आ स्वम् लिखित होबाक चाही। जँ कोनो अन्य रचनाकारक मैथिली रचना प्रकाशित करए चाहै छी तँ मूल रचनाकारक नाम आ अनुमति अवश्य होबाक चाही। बादमे कोनो तरहक बिबाद लेल ई ब्लॉग जिमेदार नहि होएत। बस अहाँकें jagdanandjha@gmail.com पर एकटा मेल करैकेँ अछि। हम अहाँकेँ “अहाँक ब्लॉग” पर लेखककेँ रूपमे आमन्त्रित कए देब। अहाँ मेल स्वीकार कएला बाद अपन, कविता, गीत, गजल, कथा, विहनि कथा, आलेख, निबन्ध, समाचार, यात्रासंस्मरण, मुक्तक, छन्दबद्ध रचना, चित्रकारी आदि अपन हाथे स्वं प्रकाशित करए लागब।
गुरुवार, 12 अप्रैल 2012
बाल-गजल
रुसिये गेल बौआ मनाएब कोना कए
निर्धन माय बौआ बुझाएब कोना कए
ठाढ भेल कटोरी भरि माँगय छै दूध
चिक्कस के झोर ले बजाएब कोना कए
एहन किए निर्धन बनाओल विधाता
दूधो नहि जूडय जुड़ायब कोना कए
देलक जे जन्म पुराओत सैह विधाता
लाज हुए अनका बताएब कोना कए
मानि जाउ बाबू अहाँ छी बड्ड बुधियार
छूछ माय जिद्द के पुराएब कोना कए
(वर्ण १५)
रुबी झा


text:
श्रीमती रंजन आम जनता क' बतौलन्हि कि 45 करोड़ दैनिक मजदूरी करि परिवार क' दू जूनक रोटी मुहैया करबै बला लोग आय बेरोजगार भ' चुकल छैथ। शैक्षिक पिछड़ापन केर कारण आम आदमी जते ‘पेटियम’ जेहेन सुविधाक लाभ उठेबा सँ वंचित रही जायत छैथ ओतहि ‘पेटीएम’ जेहेन कंपनी, जाहिमे चाइना केर 40% शेयर अछि, मालामाल भ' रहल अछि। किछ दिन पहिने तक देश 7. 8 प्रतिशत केर दर सँ विकास दर हासिल केना छल, जो आय घटीके 4 से 4.30 प्रतिशत भ' गेल अछि।
श्रीमती रंजन कहली कि जेपी मोरगन जेहेन विश्व केर बड़का बैंक सेहो साइबर सिक्योरिटी के नाम पर 2000 करोड टाका प्रतिवर्ष खर्च करैत अछि, ऐहिक बावजूद 3 वर्ष पहिने हुनकर अकाउंट हैक क' लेल जेल छल। साइबर सिक्योरिटी केर कारणे अमेरिका जेहेन देश म' सिर्फ 10% लोग कैशलेस खरीदारी करैत अछि। आय लोग सभ लग पाई छैहे नहि तेँ कैशलेस खरीदारी केर कुनु औचित्य नहि रैह जायत अछि। नोटबंदी के कारण आय भारत आर्थिक मंदी केर दौर सँ गुजैर रहल अछि। दोकान से मंडी तक किसान परेशान अछि।


text:
नवका- पुरनका लेख सर्च करु...
सुधा के कामयाबी के कहानी...
आई पेड़ा खाय काल एकाएक सुधा पेड़ा के याद आबि गेल. बिहार सं बाहर सुधा पेड़ा बड़ याद आबैत अछि. ओहन पेड़ा बीच मे इस्कॉन मंदिर के गोविंदा रेस्त्रां मे मिलैत छल मुदा किछ दिन सं ओ बंद अछि. बिहार मे तं एहन हाल अछि जे लोक आब दूध के संग-संग पेड़ा... गुलाब जामुन... रसगुल्ला... आइस-क्रीम... लस्सी... मिस्टी दही... पनीर आओर कलाकन्द जकां कतेक चीज के लेल पूरा के पूरा सुधा पर निर्भर छथिन्ह.
सुधा के सामान शुद्ध आओर स्वादिष्ट के संग नीक क्वॉलिटी वाला रहैत अछि. बिहार मे आई एहन हाल अछि जे सुधा हर घर के लेल जानल-पहचानल नाम बनि गेल अछि. दूध आओर दूध के उत्पाद के लेल तं अहां कहि सकय छी लोक सुधा के आसरे छथिन्ह. सुधा ब्रांड एतेक मजबूत भs गेल अछि कि एकरा ISO 9001: 2000 आओर ISO 15000 के सर्टिफिकेट तक मिलल अछि.
सुधा डेयरी असल मे बिहारक सहकारी दुग्ध उत्पादक संघ... कॉम्फेड के अंग अछि. आओर ई अमूल... मदर डेयरी सं टक्कर ल रहल अछि. सुधा डेयरी के दूध दिल्ली...कोलकाता आओर गुवाहाटी तक भेजल जाएत अछि. आब तं नेपाल सेहो भेजल जाएत. नेपाल डेयरी के संग भेल समझौता के मुताबिक रोज 50 हजार लीटर दूध नेपाल भेजल जाएत. दिल्ली...कोलकाता के जगह नेपाल दूध भेजनाय आसान रहत. किएक त ई बेसि करीब अछि.
ऑपरेशन फ्लड कार्यक्रम के छोट स्तर पर 1972 मे शुरू भेल ई अभियान 1983 मे कॉपरेटिव के रूप लs सुधा डेयरी के रूप मे गाम-गाम मे पहुंचनाय शुरू करि देलक. सहकारी दुग्ध उत्पादक संघ के पहल सं गाम-घर के लोक के लेल रोजगार के एकटा नवका रास्ता खुलल. एकर फायदा आई राज्य के लाखों लोक के मिल रहल अछि. बिहार मे जतय रोजगार के साधन कम अछि...एकरा एकटा वरदान जकां कहि सकय छी.
किएक त हमरा याद अछि 1990-91 सं पहिने जखन गाम मे पढ़य छलहुं तखन पावनि-त्योहार मे दूध के भयंकर कमी भ जाएत छल. दूघ वाला के हफ्ता दस दिन पहिने कहलौं पर कई बेर पूरा दूध नहि मिलैत छल. आओर क्वॉलिटी के तं बाते छोड़ु. गाम-घर मे ई हाल छल...शहर के तं बाते छोडुं. मुदा सुधा के अएला सं ई सभ दूर भेल अछि. आब तं गाम-घर मे दूध वाला के छोड़ि सुधा के गाड़ी के इंतजार होएत अछि.
सुधा डेयरी वाला ऐना करने अछि जे हर कमिश्नरी...जिला मे अपन यूनिट बनौने अछि. ओहि ठामक किसान... गाय...महीस पालय वाला सं सुधा डेयरी के लोक दूध ल जाए छथिन्ह ओकरा सभ के क्वॉलिटी के ध्यान मे राखैत पॉलीपैक दूध आओर दूध सं बनल सामान के वितरण राज्य घर मे कएल जाएत अछि. कही सकय छी जे सुधा किसान आओर ग्राहक के बीच एकटा कड़ी के काज करैत अछि.
पहिने ऐना छल जे गाम के किसान भाई... गाय वाला लोक दूधिया सं औना-पौना दाम पर दूध बेचय लेल मजबूर रहय छलखिन्ह... दूधिया ओहि दूध के बेसि दाम पर हमरा-अहां के बेच बीच मे कमाय काटय छल. मुदा आब दूध उत्पादन...गाय के देखरेख... दूध आओर दोसर उत्पाद के दाम तय करय सभ मे किसान के भागीदारी रहैत अछि. आई एहन हाल अछि जे बिहार के करीब 6 लाख किसान सुधा सं जुड़ल छथिन्ह.
किसान भाई सभ के सेहो एहि सं नियमित कमाई होए छनि. सुधा के तरफ सं हुनका सभ के बराबर प्रशिक्षण सेहो देल जाएत छनि. परिवार के युवा... महिला लेल सेहो कार्यक्रम सभ चलाएल जाएत अछि. जरूरत पड़ला पर दोसर तरहक मदद सेहो देल जाएत अछि. एहन मे लोक कोनो साधन नहि भेलाह पर दू-चारि टा गाय.. भैंस पालि लैत छथि. एहि सं पाई के लेल दोसर के मुंह नहि ताकय पड़य छनि.
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)


text:
नवका- पुरनका लेख सर्च करु...
आईआईटी आओऱ सुपर 30
इंडियन इंस्टीच्यूट ऑफ टेक्नोलॉजी...आईआईटी के रिजल्ट आबि गेल . आओर खुशी के बात ई अछि जे एहि बेर फेर बिहार के सुपर 30 के रिजल्ट सर्वोत्तम रहल. एहि बेर सेहो एहिठामक रिजल्ट शत -प्रतिशत रहल. एहिठामक तीसो के तीस छात्र आईआईटी गेट पास कs गेलाह. ई सभ भेल अछि आनंदजी के मेहनत के कारण. हुनका जतेक धन्यवाद देल जाउ कम होएत. सुपर 30 के पहिने आनंद कुमार जी आओर पुलिस अधिकारी अभयानन्द जी चलाबैत छलखिन्ह. मुदा पिछला साल अभयानन्द जी सुपर 30 सं अलग भ गेलखिन्ह. अलग भेलाह के बाद ओ अलग-अलग हिस्सा मे सुपर 30 जकां गरीब छात्र के पढ़ाबय लगलखिन्ह. बिहार मे कइटा सुपर 30 बना देलखिन्ह. सुपर 30 के कंसेप्ट पर आईआईटी के तैयारी कराबय लगलखिन्ह. एहि मे सं कइटा के सफलता रेट शत -प्रतिशत अछि. मुंगेर के रहमानी सुपर 30 मे शामिल 10 टा मे दसोटा छात्र सफल भेलाह . अहां के ई जानि के आओर खुशी होएत जे ई सभ गरीब परिवार के मुस्मिल छात्र छथिन्ह. एहि्ना पटना के त्रिवेणी सुपर के 15 टा मे से 15 टा छात्र पास भेलाह. भागलपुर के अंग सुपर 30 के 7 मे सं 5 टा ... गया के मगध सुपर 30 के 15 मे सं 14 टा आओर नालंदा के नालंदा सुपर 30 के 7 मे सं 4 टा छात्र सफल भेलाह. कुल मिलाकs 51 मे सं 48 टा छात्र पास भेलाह. एहि सफलता के श्रेय अभयानंद जी के जाए छनि. अगर आनन्दजीक सुपर 30 आओर अभयानंदजीक सुपर 30 दुनु के मिला देल जाए त कुल 78 टा छात्र सफल भेलाह. ई सभ गरीब परिवार के मेघावी छात्र छथिन्ह. हिनका सभ के शुभकामना.
सदस्यता लें टिप्पणियाँ भेजें (Atom)


text:
राज्य भरिमे कैको रेलवे स्टेशन पर जन अधिकार पार्टी केर कार्यकर्ता रेलवे पटरी पर उतैर रेलक परिचालन बाधित केलन्हि। सांसद पप्पू यादव खुद कार्यकर्ता सभक संग पटना के राजेंद्र नगर टर्मिनल पर रेल रोकी नोटबंदी केर विरोध केलन्हि। कार्यकर्ता सभ राजेंद्र नगर टर्मिनल पर अप आर डाउन लाइन पर चैल रहल रेलगाड़ि सभक परिचालन बाधित केलन्हि।
जन अधिकार पार्टी के कार्यकर्ता सभ आरा स्टेशन पर डाउन लाइन पर आइब रहल बक्सर-पटना शटल ट्रेन क' आधा घंटा धरी रोकलन्हि, जखनकि गया के गुरारू स्टेशन पर गया-मुगलसराय पैसेंजर ट्रेन केर परिचालन बाधित केलन्हि। एहि दौरान बंद समर्थक सभ सरकार केर खिलाफ खूब नाराबाजी केलन्हि।
पटना के बाढ़ स्टेशन पर जाप के समर्थक व कार्यकर्ता सभ खूब प्रदर्शन केलन्हि। ओ सभ साहेबगंज इंटरसिटी एक्सप्रेस आर टाटा-दानापुर एक्सप्रेस क' करीब 40 मिनट तक रोकलन्हि।
सांसद पप्पू यादव कहलनि कि नोटबंदी केर खिलाफ आब आरपार केँ लड़ाई होयत। केंद्र सरकार बेनामी संपत्ति केर सेहो पता लगबे आर जांच करबे। बंद क' सफल बतबैत पप्पू यादव कहला कि कैको स्टेशन पर आम जनता नोटबंदी केर विरोध म' उतरल छैथ।


text:
हैजा
हैजा जीवाणु भिब्रियो कलेरा के किछ उपभेदसभद्वारा होए वाला निचला पेट के संक्रमण छी। लक्षण कुछो भी नै होए सँ हल्का सँ लऽ के गम्भीर धरि भऽ सकैत अछि। क्लासिक लक्षण अधिक मात्रा मे पानि के झाडापखाला छी जे किछ दिन धरि रहैत अछि। उल्टी आओर मांसपेशी मे दर्द सेहो भऽ सकैत अछि। पेटझडी एतेक गम्भीर भऽ सकैत अछि जे ई घण्टा धरि मे गम्भीर निर्जलीकरण आओर इलेक्ट्रोलाइट असन्तुलन सेहो भऽ जाइत अछि। एकर परिणाम स्वरूप धँसल आँखि, ठण्डा गेल छाला, छाला के खुमचाव मे कमी आओर हात आओर टाङ्ग के झुर्री पडनाए भऽ सकैत अछि। निर्जलीकरण के कारण छाला पर लेयर सेहो भऽ सकैत अछि। शिमला मिर्च के समपर्क मे आवए के दुई घण्टा सँ पाँच दिन के बाद शुरू होइत अछि।
हैजा अनेकौं प्रकार के भिब्रियो कलेरा के कारण होइत अछि, किछ प्रकार मे जे दोसर के तुलना मे अधिक गम्भीर रोग भऽ सकैत अछि। ई प्रायः असुरक्षित पानि आओर असुरक्षित भोजन सँ फैलैत अछि जे ब्याक्टेरिया युक्त मानव मल सँ दूषित भऽ जाइत अछि। अन्डरकुकड समुद्री भोजन एकटा साधारण स्रोत छी। ई रोग सँ मनुष्य ही एकमात्र एहन प्राणी छी जे प्रभावित होइत अछि। रोग के जोखिम कारकसभमे पर्याप्त स्वच्छ पेयजल बेसी नै छी आओर खराब स्वच्छता शामिल बेसी शामिल अछि । एहन चिन्तासभ अछि जे समुद्र के बढएत स्तर सँ रोग के दर बढएत अछि। कलेरा के मल परीक्षण द्वारा उपचार कएल जाऽ सकैत अछि। तेजी सँ डिपस्टिक परीक्षण उपलब्ध अछि मुद्दा एहन सहि नै अछि।
हैजा दुनिया भरि मे अनुमानित ३-५ मिलियन लोगसभ के प्रभावित करैत अछि आओर एक वर्ष मे २८८००-१३०,००० लोगसभ के मृत्यु के कारण बनैत अछि। यद्यपि ई २०१० धरि महामारी के रूप मे वर्गीकृत भेल छल, ई विकसित दुनिया मे दुर्लभ अछि। बच्चासभ अधिकतर प्रभावित होइत अछि। हैजा के प्रकोप आओर किछ क्षेत्रसभ मे कालानुक्रमिक रूप सँ होइत अछि। रोग के बढएत जोखिम के साथ अफ्रीका आओर दक्षिण पूर्व एसिया शामिल अछि। प्रभावित लोगसभ मे मृत्यु के जोखिम साधारणतया ५% सँ कम अछि, मुद्दा ५०% धरि भऽ सकैत अछि। उच्च मृत्यु दर मे उपचार के परिणाम धरि पहुँच नै अछि। हैजा के विवरण संस्कृत मे ५म् शताब्दी ईसा पूर्व के रूप मे पावल गेल अछि। १८४९ आओर १८५४ के बीच जोन स्नो द्वारा इङ्ग्ल्याण्ड मे हैजा के अध्ययन सँ महामारी विज्ञान के क्षेत्र मे महत्वपूर्ण प्रगति भेल छल। पिछला २०० वर्ष धरि मे लाखौँ मृत्यु के साथ सातटा बडका-बडका प्रकोप आएल अछि।


text:
स्वागतम , साहित्यपुरीमे । आइए शुरू कयल ई ब्लाैग ।
बस अहिना । साेँचै छी जे मूख्यतः मैथिलीमे आ आन आवश्कयता अनुसारके भाषामे लिखब ।
किछु साेँचल नइँ अइ । दुनियाँ-जहान, लाेक-वेद, ओकर पीडा, मुक्तिचेतना, स्वप्न, संघर्ष आ ओकर खुशीके तात्कालिकता आ सम्भावित लक्ष्यके बात करब । नाम त एकर हम रखने छी साहित्यपुरी । मुदा साहित्य हमरालेल अइछ दुनियाँ देखबाक झराेखा । एहि झराेखा स हम संसारके जटिलता आ एहि दुनियाँमे रह' मानवकेे ओझरायल सामाजिकता, द्वन्द आ पक्षधरताके जागतिक कथा आ गीत कहब आ कथब । तात्पर्य जे साहित्यसंगे ओकर ऐतिहासिकता, साँस्कृतिकता, दार्शनिकता आ ओकर विविध आयामक चर्चा करब ।
काेनाे कलावादी जका हमरालेल साहित्य दुनियाँके वा काेनाे अलाैकिकताके रूपपक्षक वर्णन वा अन्तरजगतके सुखानुभूति नइँ अइछ । हमरालेल साहित्यकाेनाे प्रत्ययवादी प्रवृत्ति सेहाे नइँ अइछ । हमरालेल साहित्य साैद्देश्यपूर्ण सर्जनात्मक प्रक्रिया अइछ, जे अइ संसारके मानवीय सुन्दरताके विरूप बनाब'बलाके विरूद्ध ठाढ हाेइत अइछ आ एकरा सुन्दर आ रह' याेग्य बनाब' श्रमके पक्षमे दृढतापूर्वक ठाढ हाेइत ।
हमरालेल सुन्दरता मानवीय सर्जना, सर्जना प्रक्रिया आ एकरा पक्षमे लागलसबके पक्षमेके पक्षधरता अइछ । अही स त संसार मानवीय, रह' जाेग आ सुन्दर अइछ । एकरा अहाँ सत्यम, िशवम्, सुन्दरम् मे अभिव्यक्त क' सकैछी - सत्य जे कल्याणकारी अइ, ओहे सुन्दर अइ । फेर अहाँ वैदिक वाक्यके देखि हमरा अध्यात्मवादी नइँ बुझी । हमरा काेनाे अलाैकिकतापर विश्वास नइँ अइ । ओना अलाैकिकता सेहाे मानवीकृत अइछ । एकर कारण मानवीय अज्ञानता आ राज्यसत्ता आ एकर आश्रित पुराेहित वर्गक सृजित भ्रम मात्र अइ । ई बात ओ नइँ बुइझ सकैय जे अपन सम्पूर्ण चिन्तनके कानाे अलाैकिकता अर्थात् इश्वरके समर्पित क' देने अइछ । आ एकरा विरूद्ध किछु सून' नइँ चाहैत अइछ आ वैदिक वाङमय, आ महाकाव्यसबके अपने नइँ पढैत अइछ आ द्रव्यपिशाची पाैराेहित्य व्याख्याकारसबके भ्रमपूर्ण सतही व्याख्यासब स भ्रमित हाेइत अइछ । ओहाेसब जाैँ अपने ओहि ग्रन्थसबके पढय त सत्यके बुइछ सकैत अइछ ।
सामान्यतः कही त हमरालेल एहि संसारके सुन्दर बनयबाकलेल कयल जायबला प्रयत्नसब, एहि स जन्मल खुशी, पीडा, आक्राेश आ एकर यथार्थवादी स्वप्न जे मानवीय सामूहिकतामे अभिव्यक्त हाेइत अइछ, तकर प्रतिबद्ध वर्णन अइछ । माध्यम कथा, कविता, गीत, निबन्ध, समालाेचना साहित्यिक विधासब अइ ।
संक्षेपमे कही त साहित्यपुरीमे अहाँ हमरासंगे समाजवादी यथार्थवादी साहित्यिक यात्रा क' सकैछी । किछु गाेटे समाजवादी यथार्थवादी नामे स नाँक भाैँ घाेकचाब' लगै छैथ । हुनका लगै छैन जे साहित्यक ई दृष्टिकाेण पार्थिव जगतके मात्र बात करैत अइछ, तयँ इ अधूरा अइछ । मुदा ई ओहि कल्पित लाेकक बात सेहाे करैत अइछ आ तथ्यपूर्ण तार्किकताक संग कहैत अइछ जे जकरा अहाँ अलाैकिक कहैछी ओ भ्रममात्र अइछ, आ जकरा अहाँ अन्तरजगत वा आत्मा कहैछी ओ अही भाैतिक जगतक अनुभूतिजन्य प्रतिबिन्बन अइ । वास्तविकता बस इहे भाैतिक जगत आ एकरालेल मानवीय श्रम अइछ । एहि जगतके सुन्दर आ सब तरहक शाेषण स मुक्त रहबाक याेग्य बनाैनाइए जीवन आ जीवन कर्मक सारांश अइछ ।
आई एतबे ।


text:
नवका- पुरनका लेख सर्च करु...
मैथिली अकादमी
दिल्ली में बनय वाला मैथिली आओर भोजपुरी अकादमी कई तरहक कार्यक्रम, गोष्ठी आओर प्रदर्शनी आयोजित करत. दोसर भाषा के साहित्य के अनुवाद सेहो होयत जाहि सं मैथिली में नीक-नीक किताब पढय लेल लोक के मिलत. मैथिली ओर भोजपुरी सं जुड़ल संस्था के मदद सेहो देल जायत. प्रतिष्ठित साहित्यकार के संग संग नवका लेखक सभ के सेहो प्रोत्साहन मिलत. हुनका किताब निकलबा में सहयोग देल जायत.
ओना दिल्ली में एहि सं पहिने सं पांच भाषा के अकादमी अछि... हिंदी. पंजाबी. उर्दू, संस्कृत आओर सिंधी के. ई सभ अपन भाषाक प्रचार प्रसार में जुटल छथि आओर समय समय पर कार्यक्रम सभ करैत रहय छथि.आशा अछि जे एहिना मैथिली आ भोजपुरी अकादमी प्रचार प्रसार के लेल काज करत. एहि सिर्फ दिल्लीए नई समस्त मैथिली लोकनि के लाभ होयत. साहित्य... संस्कृति आओर समृद्ध होयत. एहि लेल मुख्यमंत्री के संगहि संग केंद्रीय मंत्री शकील अहमद जी... अखिल भारतीय मिथिली संघ आओर एहि लेल आंदोलन चलाबय वाला लोक सभ धन्यवादक पात्र छथि जे हुनकर मेहनत आखिरकार रंग लायल.
1 टिप्पणी:


text:
आय भोर मुजफ्फरपुर के मिठनपुरा व मनिसारी म' क्रमश: दुइ व पांच बच्चा केर डुबबाक खबर अछि। खगडि़या के चौथम स्थित भरपुरा घाट पर सेहो तीन बच्चा बागमती नदी केँ तेज घार म' बही गेला। घटना केर संबंध म' बताओल जे रहल अछि कि पहिने एक बच्चा नदी म' गिरला, जिनका बचेबाक कोशिश म' दुइ आर बच्चा नदी केँ कालक गाल म' समा गेला। पूर्णिया म' सेहो एक बच्चा के डुबबाक खबर भेटल अछि।
एहि बीच पटना के बाढ़ म' मलाही गंगा घाट पर पांच बच्चा नदी म' लापता भ' गेला, जाहिमे तीन क' बचाओल गेल, शेष दुइ बच्चा लापता बताओल जे रहल अछि।
एमहर बेगूसराय के कुर्था स्थित मानिकपुर म' अर्घ्य देबाक दौरान एक युवक केर डुबला सँ मौत भ' गेलन्हि। अरवल म' सेहो अर्घ्य के दौरान एक व्यक्ति केर डुबबाक खबर अछि। गया म' सेहो आय एक युवक केँ डूबला सँ मौत भ' गेलन्हि।


text:
नवका- पुरनका लेख सर्च करु...
बिहार चुनाव आओर राहुल
बिहार मे 20 अक्तूबर सं विधानसभा चुनाव होए वाला अछि. ई वोटिंग छह चरण मे पूरा होएत. चुनाव केर घोषणा होए के संगहि सभ पार्टी जोर-शोर सं चुनाव अभियान मे जुटि गेल अछि. पार्टी के दिग्गज नेता सभ रणनीति बनाबए मे जुटल छथिन्ह. मतदाता के अपना पक्ष मे करय के लेल सभ तरहक उपाय पर चर्चा भ रहल अछि.
एम्हर कांग्रेस मे नवका जान डालय के कोशिश मे जुटल छथिन्ह खुद राहुल गांधी. एहि चुनाव सं पहिने कांग्रेस बिहार मे करीब बीस साल सं आरजेडी आओर एलजेपी के संग तालमेल क चुनाव लड़ैत छल. मुदा एहि बेर राहुल गांधी के कारण पार्टी एकसरे मैदान मे जाए के फैसला कएने अछि. पार्टी उत्तर प्रदेश मे आओर लोकसभा चुनाव मे एहन करि चुकल अछि.
बिहार केर 243 विधानसभा सीट मे सं अखन कांग्रेस के 10 एमएलए आओर राज्य केर 40 लोकसभा सीट मे सं सिर्फ दूटा सांसद छथिन्ह. एकरा देखल जाए त राज्य मे पार्टी के हाल नीक नहि कहल जा सकैत अछि. एहि सं पहिने आरजेडी आओर एलजेपी के संग तालमेल कs लड़य के कारण पार्टी के अपन कैडर...कार्यकर्ताक टीम बिखरि चुकल अछि.
कांग्रेस के वोटर दोसर पार्टी सभ मे बंटि गेल अछि. आब राहुल गांधी अपन ओहि वोटर के फेर सं कांग्रेस के संग वापस लाबय चाहय छथिन्ह. मुदा एहि बीस साल मे जे वोटर दोसर पार्टी सं जुड़ि चुकल छथिन्ह हुनका वापस लनाए आसान नहि होएत. आओर एतेक दिन मे त बिहारक राजनीति मे कतेक पानि बहि चुकल अछि.
बिहार के लsक राहुल गांधी अपन पूरा जोर लगौने छथिन्ह. कई बेर बिहार अएलाह... पार्टी के सीनियर नेता सभ के सेहो भेजलखिन्ह. पार्टी नेता के माननाए छनि के अगर 20-25 टा सीट मिल जाएत अछि तखनो पार्टी के लेल ई एकटा बड़का कामयाबी होएत. कामयाबी मिलय आ नहि मिलय ओना देखल जाए त पार्टी के आधार त किछ मजबूत जरूर होएत.
एहि के लेल पार्टी युवा वर्ग पर विशेष ध्यान द रहल अछि. विकास के मुद्दा उठा रहल अछि. किसान भाई के अपना सं जोड़य के कोशिश करि रहल अछि. पार्टी के नेता हर मंच पर केंद्र सरकार सं मिलल सहायता के जिक्र जरूर करय छथिन्ह. नेता सभ लोक के नेहरुजी... इंदिरा जी सं लSक राजीव जी तक के याद दिलाबय छथिन्ह.
कांग्रेस के एकसरे चुनाव मे अएला सं दोसर पार्टी के राजनीति सेहो बदलल अछि. बिहार के लेल जातिगत राजनीति अहम रहल अछि. एहि सं पहिने के कोनो चुनाव अहां देखिऔ बिहार मे बिना जाति के हिसाब लगौने राजनीति मे पैठ बनानाए मुश्किल लगैत छल. मुदा एहि बेर ओ ओतेक असर डालैत नहि दिखा रहल अछि. चारू कात विकास के बात भ रहल अछि.
राहुलजी सेहो हर सभा मे विकास के बात करय छथिन्ह. आब राहुल जी जखनक विकासक बात करय छथिन्ह तं एहि सं सभ सं बेसि परेशानी नीतीश कुमार जीके होए छनि. किएक त बिहार मे विकास के पथ पर ल जाए के लेल ओ अपना के अगुआ मानए छथिन्ह. चारु कात सड़क.. पुल...सुरक्षा... कानून व्यवस्था... पढ़ाई-लिखाई के रास्ता पर लाबय के श्रेय लए छथिन्ह.
एहन मे राहुल गांधी विकास के बात करि हुनकर खेल नहि खराब करि देथिन्ह एहि लेल आब ओ राहुल गांधी के जिक्र करय सं बचय छथिन्ह. सीधा हमला लालू प्रसाद जी आओर रामविसाल पासवान जी पर करय छथिन्ह. किएक त लोक के जेहन सं अखनो लालू-राबड़ी देवी राज के अव्यवस्था... राज्यक पिछड़ापन के चित्र मिटाएल नहि अछि. नीतीश जीक पूरा कोशिश रहय छनि लोक के दिमाग मे फेर सं लालू राज के तस्वीर वापय लाबय के.
एहि बेर लालूजी... पासवान जी सेहो विकास के बात करि रहल छथिन्ह. दूनु गोटे सेहो राहुल गांधी के जिक्र कs चर्चा मे लाबय सं बचय चाहय छथिन्ह. हिनकर कोशिश राहुल गांधी के इग्नोर करय के रहय छनि. फेर लोक सभ के इहो बताबय के कोशिश मे छथिन्ह जे राहुल के वोट देनाए के मतलब बीजेपी के आगां लनाए अछि. लालू जी इहो कहय छथिन्ह जे कांग्रेस-बीजेपी खेल बिगाड़य के कोशिश मे लागल अछि.
जे होए राहुल गांधी के असर त किछ नहि किछ चुनाव पर पड़ि रहल अछि. किएक त जेडीयू-बीजेपी गठबंधन आओर आरजेडी-एलजेपी गठबंधन दूनु लोक के ई समझाबय मे लागल अछि जे बिहार मे आ त नीतीश के सरकार बनत आ लालू के... फेर कांग्रेस के वोट द अपन वोट किएक बर्बाद करब.
ई बात लोक के मन मे पैठ बना लैत अछि
.
अहां के कि लगैत अछि? कि एहि चुनाव मे सही मे लड़ाई नीतीश आओर लालू जीक बीच अछि... आओर राहुल गांधी साइड मे छथिन्ह? कि एहि बेरक चुनाव मे हुनकर मिशन बिहारक पार्टी के किछ फायदा मिलत? जे होए अहां अपन विचार जरूर लिखब. आखिर लोक के इहो त पता चलय कि गाम-घर के लोक कि- कि सोचय छथिन्ह चुनाव के लsक.
सदस्यता लें टिप्पणियाँ भेजें (Atom)


text:
बैंक देलक 300 गोटेक गोल्ड लोन, 181 मे 77 क सोना नकली छल
मणिभूषण झा
गोपालगंज । गोपालगंज क बैंक सबमे सबकिछु ठीक नहिं चलि रहल अछि । कोनो बैंक स ग्राहक कए जाली नोट भेटि रहल अछि त कोनो बैंक मे नकली गोल्ड राखिकय करोड़ों लोन उठा लेने छथि । नकली गोल्ड दए क लोन लेबाक मामला क खुलासा होईते जिला क बैंक सब अपन लाकर में राखल सोना के पहचान केनाइ प्रारंभ कए देलक। जेना-जेना शहर के बंजारी मोड़ स्थित एसबीआई बैंक क एडीबीआई शाखाक जाँच बढ़ि रहल अछि, रोज नव-नव खुलासा भए रहल अछि । एखन धरि एहि बैंक स 23 करोड़ 90 लाख टकाक लोन 300 लोक कए देल गेल छल । एहिमें स 181 क जाँच भए रहल अछि । एहिमें स 77 लोकक सोना पूरा नकली भेटल । एहि सबगोटे पर प्राथमिकी दर्ज कैल गेल अछि । एहिक खुलासा भेलाक बाद अधिकारी सबहक हाथ-पैर फूलय लागल छनि ।
प्रथम दृष्टि मे बैंक कर्मचारी सेहो संदेह के घेरा मे छथि । एसबीआई क क्षेत्रीय प्रबंधक क आदेश पर भेल जाँचक बाद कैकटा तथ्य सोझा आबि रहल अछि । एहि फर्जी कांड लेल तत्कालीन शाखा प्रबंधक शैलेन्द्र कुमार नगर थाना मे गोल्ड लोन लेनिहार 77 गोटे पर नकली सोना जमाकए लोन लेबय के आरोप में एफआईआर दर्ज करौलथि ।
नकली गहना लए क लोन लेबय पहुँचल छल बैंक
11 मई कए बैंकक अधिकृत सोना चाँदी जाँच एक्सपर्ट सतीश प्रसाद मांझा बजार क मो. यूनिस क संग बैंक आबिकय सर्विस मैनैजर सुरेश राम आ कैश अधिकारी प्रवीण पाठक स भेंट कयलथि आ कहलथि जे लोन लेबाक अछि । एहि एवज मे मोट रकम देबाक पेशकश सेहो कैल गेल । युनिस अपना संगे सोना क हार, चेन, अंगूठी, सिकड़ी आनने छल । जखन दूनू अधिकारी क संदेह भेलनि त ओ दूनू क पकड़बाक प्रयास केलनि मुदा नकली गहना छोड़ि दुनू पड़ा गेलाह ।
एफआईआर क बाद 24 घंटा मे तीन आरोपी लोन वापस जमा कयलनि
एफआईआर दर्ज हेबाक 24 घंटाक भीतर तीनटा बड़का लोनी अपन लोन जमा करौलथि । आशा देवी गहना राखिकय 4 लाखक लोन लेने छलथि ओ वापस केलन्हि । रमाकांत प्रसाद 3 लाख टका आ मांझा थानाक भरकुईया गामक चन्द्रभूषण पाण्डेय 2 लाख 43 हजार टका बैंक मे जमा केलथि । नगर थाना क राजेश कुमार दू टा बैंक खाता सँ 6 लाख 40 हजारक लोन नकली गोल्ड राखिकय लेने छलथि, जखन धोखाधड़ी क मामला दर्ज भेल तँ 3 लाख टका दए खाता कए बंद करौलथि ।
3 साल मे तीनटा बैंक आफिसर क बदली भेल मुदा खेल जारी रहल
तीन साल मे तीनटा बैंक प्रबंधक क बदली भेल, फील्ड अधिकारी आ कैश अधिकारी क बदली होएत रहल आ लोन देबाक खेल जारी रहल । शाखा प्रबंधक राधव पाण्डेय क तबादला क बाद रंजन कुमार, फेर शैलेन्द्र कुमार एलाह । फील्ड अधिकारी सुरेंद्र सिंह क तबादला क बाद नव अधिकारी योगदान देलथि ।


text:
“कोनो गरीब, वंचित वा पीड़ित भूखे नै सुतय”- विधायक अमरनाथ गामी के एहि आवाहन पर आगा एलथि गामी परिवार संग अनेको स्वयंसेवी सामाजिक संस्था आ एकभय जी जान सँ खाद्य सामग्री वितरण में लागल मिथिला।
दरभंगा | प्रतिनिधि
दरभंगा के एकटा परिचित नाम – स्व. सत्यनारायण गामी जिनक किछु दिन पहिने स्वर्गवास भय गेल छलनि।
आई हुनक नाम पर बनल सत्यनारायण गामी मेमोरियल ट्रस्ट के माध्यम सँ दरभंगा आ आसपास के गरीब, वंचित, शोषित वा पीड़ित लोक के भूख सँ बचाबय लेल फूड पैकेट निर्माण कय विभिन्न स्वयंसेवी संस्था आ प्रतिनिधि के द्वारा लाकडाउन के नियम के पालन करैत आ सोशल डिस्टेंसिंग के पालन करैत जरूरतमंद लोक तक पहुँचाओल जा रहल अछि।
समाजिक कार्यकर्ता सुजीत मल्लिक अपन प्रतिनिधि पठाकय एहि अभियान में जोर-शोर सँ संग देलन्हि।
जदयू नेता चाँद भाई फूड पैकेट वितरण में सतत सहयोग कय रहल छथि।
भाजपा नेत्री मीना झा, बाकरगंज सँ विकास देव आ दुर्गेश पटेल सेहो धन्यवाद के पात्र छथि जे सतत एहि अभियान सँ जुड़ि एक-एक गरीब तक फूड पैकेट पहुँचाबय लेल संकल्पित छथि।
अंजुमन-ए-खुदाबख्त संस्था के तरफ सँ पुट्टू खान जी वितरण के कार्यभार सम्हारलनि अपन क्षेत्र में।
अभिभावक पीतांबर पूर्वे संग शिवाजीनगर सँ विजय साहनी सहयोग में आगा एलथि आ एहि अभियान के सफल बनाबय में मदद कय रहल छथि।
गायत्री मंदिर, लहेरियासराय के मनोज कुमार सेहो सहयोग लेल आगा एलथि संगहि भाजपा नेता अशोक नायक, सूरी समाज बाकरगंज सँ सुनील गराई, कृष्ण देव पूर्वे लोकनि के आभार जे सोशल डिस्टेंसिंग संग लाकडाऊन के नियम के पालन करैत सतत सहयोग कय रहल छथि।
भाजपा के पूर्व महामंत्री श्री अरुण झा आ हुनक पुत्र सन्नी बाबू के एहि विकट समय में सतत सहयोग एकटा अनुकरणीय उदाहरण अछि जे एकसंग एतेक गोटे आ संस्थाक समन्वय बना एक-एक जरूरतमंद के ताकि हुनक सहयोग कयनाई संभव अछि।
मिर्जापुर से भाजपा नेता रंजीत चौधरीजी, युवा भाजपा नेता बालेन्दु झा जी, पार्षद मिथिलेश राय जी ने भी इस अभियान से जुड़कर जरूरतमंदो तक फूड पैकेट पहुँचाने में मदद की।
इस अभियान को पंख लग गये जब विभाग प्रचारक, सेवा भारती के दीपक जी, सुजीत चौधरी विगन जो कि पशुओं के लिए खाना पकाकर वितरण करते हैं, प्रमुख चैनलौं के पत्रकार बन्धुगण सबों ने मिलकर फूड पैकेट लोगों तक पहुँचाने में मदद की।
भाजपा के महामंत्री लवलीजी, वेदव्यास जी, पंडासराय से जदयू नेता पप्पू महासेठ जी सबों का संग और सहयोग रहा।
एहन विकराल समय में अगर कियो वास्तविक रूपे सहयोग आ समाजसेवा के इच्छा राखय छथि त वर्तमान सिस्टम के संगे बेसी सँ बेसी सहयोग आ सुविधा जरूरतमंद लग पहुँचा सकय छी। सिस्टम पर दोष लगेनाई आ सिस्टम सँ लड़ि ओकरा बदलय लेल ई समय नहिं अछि तैं आग्रह जे एखन जे सिस्टम चलि रहल अछि ओहिमें जुड़ि जिलाधिकारी सँ लय क पंचायत स्तर पर जतय जतेक संभव हुए त संग दी आ सुरक्षित अपन घर पर रही।


text:
पटना : कोसी क्षेत्र मे राहत क 467 करोड़ टका मार्च 2012 तक बिना उपयोग क पड़ल रही गेल। एतबे नहि पीड़ित क बीच आजीविका कअवसर बढेबा लेल भेटल 65 करोड़ क राशि मे स 53.86 करोड़ टका एखनो बैंक क शोभा बढा रहल अछि। भारत क नियंत्रक महालेखा परीक्षक (सीएजी) क मंगलदिन विधानमंडल मे पेश रिपोर्ट मे एकर खुलासा कैल गेल अछि।
रिपोर्ट मे कहल गेल अछि जे -‘कोसी बाढ़ बचाव परियोजना क क्रियान्वयन युद्धस्तर पर कैल जेबाक छल्ल मुदा ओकर क्रियान्वयन मे लापरवाही देखल गेल।’ रिपोर्ट क अनुसार आपदा बचाव आ भविष्य क जोखिम कम करबा क प्रयास क तहत जुलाई 2010 मे बिहार आपदा पुनर्वास आ पुननिर्माण समिति क गठन कैल गेल छल। समिति सर्वाधिक प्रभावित सहरसा, सुपौल आ मधेपुरा क बीड़ा उठेने छल। वर्ष 2010-12 क बीच योजना आ विकास विभाग 575.19 करोड़ क अनुदान देने छल। मार्च 2012 तक अनुदान राशि क इस्तेमाल करबाक छल, मुदा मार्च 12 तक एहि मे स 467.81 करोड़ क राशि क इस्तेमाल तक नहि भेल। ‘जीविका’, कोसी बाढ़ बचाव परियोजना क तहत आजीविका लेल कार्यान्वयन एजेंसी छल। एकर उद्देश्य सामाजिक आ आर्थिक पूंजी क निर्माण आ प्रभावित लोक लेल आजीविका क अवसर कए बढेबाक छल। वर्ष 2010-12 क दौरान जीविका 65 करोड़ क अनुदान बीएपीईपीएस आर योजना आ विकास विभाग स प्राप्त कैल मुदा एहि राशि मे सेहो महज 11.30 करोड़ क उपयोग भेल अछि। मार्च 2012 तक 53.86 करोड़ बैंक खाता मे पडल रहल।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna, दरभंगा, मिथिला, मिथिला समाचार, मैथिली समाचार, बिहार, मिथिला समाद, इ-समाद, इपेपर


text:
मोनाली ठाकुर
मोनाली ठाकुर (जन्म ३ नवम्बर १९८५) एक भारतीय पार्श्व गायिका तथा अभिनेत्री छी । ओ मुख्य रूप सँ बलिउड चलचित्रसभमे गीत गाबैत अछि । मोनाली अखन धरि २ बङ्गाली चलचित्रमे काम केनए अछि । मोनालीक जन्म भारतक कोलकातामे भेल छल ।
प्रारम्भिक जीवनी[सम्पादन करी]
ठाकुरक सम्बन्ध एउटा पूर्ण सङ्गीतमय परिवार सँ रहल अछि, हुनकर पिता शक्ति ठाकुर एक बङ्गाली गायक आ अभिनेता छथि[१] आ हुनकर बहिन मेहुली ठाकुर गोस्वामी एक व्यवासायिक पार्श्व गायिका छी ।[२]
सन्दर्भ सामग्रीसभ[सम्पादन करी]
- ↑ पविथरन, ईवा. " उसकी आवाज मे ऊम्फ", वर्व पत्रिका, खंड 16, 5वा अंक, मई,2008.
- ↑ "मोनाली ठाकुर आइडल रेस से बाहर", टेली चक्कर, 7 फरवरी,2006.


text: लुधियाना। बिहारी मजदूर पर लुधियाना मे भेल हमला क बाद करीब दू लाख मजदूर लुधियाना कए अंतिम प्रणाम कहि बिहार लौट चुकला अछि। कमोवेश एतबे मजदूर लौटबाक मन बना चुकल छथि। मजदूर क एहि कदम स लुधियाना मे मजदूर क टोटा भ चुकल अछि। करीब आठ लाख बिहारी मजदूर लुधियाना मे कार्यरत छलाह, जाहि मे स आधा या त लौट गेलाह या लौटबाक प्रक्रिया मे छथि। बदलल परिस्थिति मे जतए पैघ कारखाना मजदूरक मेहनताना मे बीस फीसदी तक बढ़ोतरी करि देलक अछि, ओतहि छोट-मोट उद्योग मजदूरक कमी क कारण बंद भ रहल अछि। मजदूर कए रोकबा लेल पैघ उद्योगपति एड़ी-चोटी एक केने छथि। विभिन्न प्रकार क प्रलोभन आ सुरक्षा क गारंटी देबा लेल नव-नव घोषणा करि रहल छथि, जाहि मे बैंक स वेतन क भुगतान आ कारखाना परिसर मे मकान क आवंटन प्रमुख अछि। एहि दिस मे पहल करैत लुधियाना क चारि टा पैघ कंपनी कारखाना परिसर मे मजदूर लेल मकान क निर्माण शुरू करि देलक अछि। तथापि मजदूर सहमल छथि आ ट्रेन मे अपन आरक्षण बाट ताकि रहल छथि। मजदूर क कहब अछि जे लुधियाना क उद्यमी इ सब बिहारी मजदूर पर प्रेम उमड़बाक कारण नहि करि रहल अछि। हुनका त अपन खसैत उत्पादन क चिंता अछि। फैक्ट्री बंद हेबाक भय अछि। समय पर निर्यात ऑर्डर पूरा नहि करबा पर आगू स ऑर्डर नहि भेटबाक आशंका अछि। किया कि पिछला एक मास स खौफ क साया मे रहि रहल बिहारी मजदूर रोजाना हजार क संख्या मे लुधियाना स पलायन करि रहल अछि। एखनि धरि 25 फीसदी श्रमिक लुधियाना स जा चुकल छथि आ हुनकर जेबाक सिलसिला जारी अछि। पिछला 15 तारीख कए फैक्ट्री स दरमाहा भेटलाक क बाद मजदूर क पलायन तेज भ गेल अछि। ओना कुहासा क कारण कई टा टे्रन रद्द भेला स गति किछु धीमा भेल अछि। ओना लुधियाना स बिहार जाइ वाला कोनो ट्रेन मे भरि जनवरी कोनो जगह नहि अछि। कुल 45 लाख क आबादी वाला लुधियाना मे एक तिहाई लोक बिहार आ उत्तर प्रदेश क छथि। बिहारी श्रमिक क पलायन रोकबा लेल लुधियाना क उद्यमी पुरजोर कोशिश करि रहल छथि। इंजीनियरिंग पाट्र्स निर्यात प्रोत्साहन परिषद क पदाधिकारी एचपी रल्हन कहैत छथि जे एहि ठाम काज करनिहार श्रमिक भीतर स भयभीत भ चुकल छथि। हुनकर विश्वास उठ चुकल अछि। हम उद्यमी पुलिस प्रशासन पर लगातार हुनकर विश्वास कए वापस अनबा लेल दबाव बना रहल छी। एहि मजदूर क पलायन क लेल पूर्ण रूप स कमजोर कानून-व्यवस्था जिम्मेदार अछि।


text:
परिचर्चा म' उपस्थित भाजपा विधायक संजीव झा कहला कि अतीते सँ समाज निर्माण म' योगदान के ब्राह्मण समाजक अपना इतिहास रहा अछि। हम अप्पन बुद्धि, वैभव एवं कौशल क्षमता केर बल पर हमेशा सँ समाज के सभ क्षेत्र म' अप्पन मजबूत योगदान प्रदान करैत छी। हम ऋषि - मुनि के संतान छी। आय हम्मर स्थिति समाज म' अत्यंत कमजोर भ गेल अछि। आय जरुरत अछि की हम एकजुट भ' आपसी भेद-भाव केर परित्याग करि अप्पन अधिकार आर उचित राजनितिक हिस्सेदारी के लेल संगठित आंदोलन करि।
महासभा द्वारा आगामी नवंबर माह म' कवि कोकिल विद्यापति केर जयंती के अवसर पर एक भव्य विद्यापति पर्व समारोह मनेबाक निर्णय लेल गेल। इस दौरान बीजेपी के निवर्तमान जिला अध्यक्ष श्री नागेन्द्र ना. ठाकुर, वरीय अधिवक्ता बिरेन्द्र झा बच्चन, सुधीर झा, मनोज झा, गिरीश चन्द्र ठाकुर, रणधीर ठाकुर, बिनोद कान्त झा, महेन्द्र पाठक, पंकज पाठक, पंकज ठाकुर, प्रकाश झा, बचनेश्वर झा, छात्र नेता सुमन झा, भगवान जी पाठक सहित कैको गणमान्य उपस्थित छलाह।


text:
नवका- पुरनका लेख सर्च करु...
सपना सपने रहि गेल...
आई इंडिया टुडे पढ़ैत काल एकटा फोटो पर नजर अटकि गेल... खाने के लिए रोज की दौड़ नामक शीर्षक केर एहि फोटो के देखि बाढ़िक त्रासदी के समझल जा सकैत अछि. अहां अगर नीक सं एहि फोटो के देखबय त आंखि सं नोर खसि पड़त. अगर अहां बाढ़िक इलाका के होएब... कहिओ बाढ़ि सं पाला पड़ल होएत... कहिओ बाढ़िक पानि मे फंसल होएब त ई फोटो अहां के बेसि विचलित करत. फोटो देखि लागत हेलीकॉप्टर सं खनाय के पैकेट लेबय लेल दौड़ि रहल लोक अपने कका... बाबा... दाई... काकी... चाची... बौआ... नुनु छथिन्ह. हफ्ता... दस दिन.. मास दिन भूखल पिआसल रहला केर बाद लाजे कतेक दिन गुमसुम भs कोना धरने रहब. जिबय लेल हाथ पसारये पड़त. फोटो मे अहां देखि सकय छी जे जोरगर लोक बुजुर्ग के धकिया आगां बढ़य केर कोशिश कs रहल छथिन्ह जाहि सं हेलीकॉप्टर सं गिरय वाला सामान के पाबि सकथिन्ह. किछ महिला एहनो छथिन्ह जे कहिओ घर सं बाहर नहिं निकलल होएथिन्ह मुदा आई एहन दिन आएल जे दु टा रोटी के लेल पूरा गाम के सामने दौड़ि लगाबय पड़ि रहल छैनि. सोचिऔ गाम केर कतेक एहन लोक होएथिन्ह जे रोज बिना पूजा- पाठ कएने... दु- चारिटा लोक के प्रसाद खिऔने... दान- पुण्य कएने... ब्राह्मण भोजन करौने निवाण कहि करय छलखिन्ह... एकटा दाना नहिं ग्रहण करय छलखिन्ह. आई हुनका सेहो एहि मे दौड़ि लगाबय पड़ि रहय छैनि. गाम-घर के कतेक एहन लोक मिलि जएताह जे जिनगी भर दोसर ककरो सं किछ नहि लेलाह... कहिओ हाथ नहिं पसारला... सभ दिन दोसरे के सेवा मे लागल रहला... अपन सिर के केहनो विपत्ति आएल नहिं झुकय देलाह. मुदा एहि बाढ़ि मे हुनका सेहो सभ लोक के संग लाइन मे लगि खाय पिबय केर लेल हाथ पसारय पड़ि रहल छनि. कतेक लोक लाजे... शर्मे एहि लोक सं विदा भs गेलाह. मजबूरी मे हाथ नहिं पसारि पऔलाह. सभ दिन लोक के दान पुण्य केर काज कएलाह आई दु- टा दाना केर लेल हाथ पसारय पड़ि रहल अछि ई देखि कात मे पड़ल रहला... बलगर...जोरगर लोक... गुंडा... मवाली... बदमाश लोक राहत पर हाथ साफ करैत रहल... कमजोर भद्र लोक पाछा रहि गेलाह. अहां सोचि सकगय छी केना जिनगी कटैत होएत ?
सभ दिन जखन भोरे उठि कs भोला बाबा के जलि ढारैत काल...कोसी मैया के प्रार्थना करय काल कहैत छलाह जे हे ईश्वर अपन एतेक आशीर्वाद रखने रहब जे कहिओ ककरो आगा हाथ नहि पसारय पड़य. मुदा ई कहा सोचने छलहुं जे सपना सपने होई छै. होई छै वैह जे हुनका मंजूर होई छै.
1 टिप्पणी:
gupta jee, apan mithilaak baaidhh par akta aur hriday-vidaarak lekh padhi ka bahut dukh bhel. bhukh aur pyaas ke aaga kunu laaj aur sharam ke sthaan nai chhai.ee laaj aur maryaada baidhh-pidit ke aee samayak majbuir chhai. lekin prashasanak lel dubi maraik baat. lekin jata aankhik paine khatam bha gel hoi ota prashasan par ki tippani kel je.जवाब देंहटाएं


text:
कलकत्ता : स्थानीय तारासुन्दरी पार्क मे यात्री-नागार्जुन केर प्रतिमा लग 'काव्य संध्या' आयोजित भेल. मिथिला विकास परिषद् द्वारा मैथिली कें संविधानक आठम अनुसूचि मे स्थान भेटबाक उपलक्ष्य मे 25 दिसंबर कें काव्य संध्याक आयोजन कएल गेल.
कवि लक्ष्मण झा 'सागर' केर अध्यक्षता मे आयोजित कवि गोष्ठी मे रसिकजी, अशोक झा सहित भोलीजी, आमोद कुमार झा, बिनय भूषण, अजय तिरहुतिया, चन्दन कुमार झा, रूपेश त्योंथ आदि लोकनि कविता पाठ केलनि.
एहि अवसर पर रंगकर्मी भवनाथ झा सेहो अपन वक्तव्य रखलनि. प्रांगण मे मैथिली प्रेमी लोकनिक नीक जुटान भेल छल.
रिपोर्ट : मिथिमीडिया ब्यूरो
Tags: हालचाल हालचाल : एहिपार


text:
जनकपुरधाम. मैथिली भाषाक कार्यक्रम सभ मे जनकपुर मे तीव्रता आएल अछि. एहि क्रम मे शनिदिन एक दिवसीय कवि गोष्ठी कएल गेल. मैथिल ब्राह्मण समाज द्वारा आयोजित कवि गोष्ठी मे 27 गोट कवि मैथिली कविता वाचन कएलनि. वाचन करएबला कवि सभ मे अयोध्या नाथ चौधरी, दिगम्बर झा दिनमणि, पुनम झा, प्रमिला मिश्र, विजय दत्त मणि, देवेश्वर लाल मुन्ना, काशी कान्त झा, प्रेम विदेह ललन, अमर कान्त अमर, जय शंकर नाथ झा, चन्द्र कान्त झा, रुद्र नारायण झा मडइ, मनिका झा, विजय मस्त, प्रमोद नारायण झा, रामापति नाथ झा, अरविन्द कुमार यादव, धीरज कुमार साह, कोमल कर्ण, हसमुख कर्ण, ज्ञानेन्द्र झा, सुमन झा, उदिष्ट नारयण झा, नविन कुमार मिश्र, शुभ नारायण झा आदि छलाह. मैथिल ब्राह्मण समाजक केन्द्रीय अध्यक्ष पवन कुमार झाक अध्यक्षता मे भेल समारोह मे प्रमुख अतिथिक आसन सँ बजैत युवा सभ केँ साहित्य रचना मे जोड देबाक आग्रह कएलनि. समारोह मे पठित कविता पर अयोध्या नाथ चौधरी समीक्षा कएलनि.
(Report: सुजीत कुमार झा)
(Report: सुजीत कुमार झा)
Tags: हालचाल


text: 2. महुआ घटवारिन महुआ घटवारिन परी जेकाँ सुन्दरि छलीह,जेना गूथल आँटामे एक चुटकी केसर, मुदा सतवंती छलीह। बाप गँजेरी शराबी आ’ माय सतमाय,मैभा महतारी, नजरि चोर। घरमे सतमायक राज छल। सोलह बरखक भय गेल रहथि मुदा हुनकर बियाहक चिंता ककरो नहि रहैक। परमान नदीक पुरनका घाटक मलाह प्र्रर्थना करैत छथि जे महुआक नावकेँ किनार लगा दियौक। साओन-भादवक, भरल धार, कम वयसक महुआ नहि जाऊ, एहि राति खेबय लेल नाव। एहने साओन-भादवक रातिमे सतमाय घाट पर उतरल वणिक् केँ तेल लगेबाक हेतु महुआकेँ पठबय चाहैत अछि, आ’ ओ’ जाय नहि चाहैत अछि। अपन मायकेँ यादि करैत अछि, नोन चटा केँ किए नहि मारलँह, पोसलँह एहि दिन खातिर। मुदा सतमाय साओन-भादवक रातिमे पथिककेँ घाट पार करबाबय लेल महुआकेँ पठा देलक। महुआ बिदा भेलि आ’ बीच रस्तामे अपन सखी-बहिनपा फूलमतीसँ भरि राति गप करैत रहल। केहन माय अछि जे रातिमे घाट पार करेबाक लेल कहैत अछि। माय ईहो कहलक जे पथिक पाइबला होय आ’ बूढ़ होय तँ ओकरा तेल-मालिस करबामे कोनो हर्ज नहि। ओकर मोनमे जे होय भेल तँ ओ’ पिते समान, ओकरा जेबीसँ चारि पाइ निकालि लेल जाय, अहीमे बुधियारी अछि। फूलमती कहलक- घबरायब नहि। जरेने रहू प्रेमक आगि , ओकरा लेल जे मोरंगमे आँगुर पर दिन गानि रहल अछि। मोरंगक नाम सुनि महुआ उदास भय गेलि। ओ’ फागुनमे आयत। भोरहरबा ओ’ गामपर पहुँचल आ’ माय दस बात कहलकैक। बाप नशामे आयल तँ माय ओकरो लात मारि भगा देलकैक। तखने हरकारा आयल आ’ मायक कानमे संदेश देलक। महुआ मायकेँ कहलक जे अहाँ जे कहब से हम करब। वणिक् क आदमी आयल छल,ओकरा संग महुआ घाट पर पहुँचल। वणिक् दू सिपाहेक संग नावमे बैसल। महुआ नाव खेबय लागलि। मुदा ओकरा नहि बूझल रहय जे ओकरा बेचि देल गेल छैक। सिपाही ओकरासँ पतवारि छीनि लेलक। सौदागर ओकरा कोरामे बैसाबय चाहलक, तँ ओ’ छरपटाय लागलि। सिपाही कहलक जे सभटा पाइ चुका देल गेल अछि, अहाँकेँ कोनो मँगनीमे नहि लय जा रहल छथि। महुआ स्थिर भय गेलीह। ओ’ सभ बुझलक जे महुआ मानि गेल अछि। तखने महुआ धारमे कूदि पड़लि। उल्टा धारमे मोरंग दिशि निकलि जाय चाहलक महुआ, जतय ओकर प्रेमी अछि, ओकरा लेल सात पालक नाव लेने। सौदागरक छोटका सिपाही महुआकेँ प्रेम करय लागल छल, ओहो कूदि गेल कोशिकीक धारमे, दूनू डूबि गेल। अखनो साओन-भादवक धारमे कोनो घटवारकेँ कखनो देखा पड़ैत छैक महुआ। कोनो खिस्सा वचनहारकेँ देखा जाइत अछि ओ’, आ’ शुरू भय जाइत अछि , एकटा छलीह महुआ घटवारिन..............................।